open-index/open-wikipedia-markdown huggingface dataset:
പിറ്റ്സ് ഇന്ത്യ ആക്റ്റ്‌ 1784

**ഈസ്റ്റ്‌ ഇന്ത്യ കമ്പനി ആക്റ്റ്‌ 1784** അഥവാ **പിറ്റ്സ് ഇന്ത്യ ആക്റ്റ്‌** എന്നത് ഈസ്റ്റ്‌ ഇന്ത്യ കമ്പനിയുടെ ഭരണ നിയന്ത്രണത്തിനായി ബ്രിട്ടീഷ്‌ പാർലമെന്റ്‌ പാസ്സാക്കിയ നിയമമാണ്. 1773 - ലെ റെഗുലേറ്റിംഗ് ആക്റ്റ്‌ ന്റെ കുറവുകൾ പരിഹരിക്കുന്നതിനും കമ്പനിയുടെ അഴിമതി ഭരണം തടയുന്നതിനും വേണ്ടിയാണ് പിറ്റ്സ് ഇന്ത്യ ആക്ടിനു രൂപം നൽകിയത്. ബ്രിട്ടിഷ് പ്രധാനമന്ത്രിയായിരുന്ന എങ്ങർപിറ്റ് ന്റെ കാലത്താണ് ഈ ബിൽ കൊണ്ട് വന്നത്. അതിനാലാണ് ഈ ആക്ടിനു ഈ പേര് ലഭിച്ചത്. 

## '''ചരിത്രം'''
1773 - ലെ റെഗുലേറ്റിംഗ് ആക്റ്റ്‌ വഴി കമ്പനിയുടെ ഭരണം ബ്രിട്ടീഷ്‌ ഗവണ്മെൻറ് ഏറ്റെടുക്കാൻ ശ്രമിച്ചെങ്കിലും ആ ആക്ടിന്റെ പരിമിതികൾ കാരണം പാർലമെന്റിന്റെ ശ്രമം പരാജയപ്പെടുകയായിരുന്നു.  കമ്പനി ഭരണത്തിന്റെ കുറ്റകൃത്യങ്ങളെപ്പറ്റിയുള്ള റിപ്പോർട്ടുകൾ ഇംഗ്ലണ്ടിൽ ലഭിച്ചു കൊണ്ടിരുന്നു. ഇതിനെച്ചൊല്ലിയുള്ള വാദപ്രതിവാദങ്ങൾ സ്ഥിരമായിരുന്നു. അതിനായി രണ്ടു കമ്മിറ്റികളെ രൂപികരിചെങ്കിലും, അപ്പോഴത്തെ ഗവർണർ ജനറലായിരുന്ന വാറൻ ഹേസ്റ്റിംഗ്സിനെ തിരിച്ചു വിളിക്കാനുള്ള കമ്മിറ്റിയുടെ നിർദ്ദേശം കൈക്കൊള്ളാൻ കമ്പനിയുടെ കോർട്ട് ഓഫ് പ്രൊപ്രൈറ്റെഴ്സ് തയ്യാറായില്ല. ഇത് ഭരണപരമായ ഒരു പ്രതിസന്ധിക്ക്‌ വഴിവെച്ചു. 

ഈ പ്രതിസന്ധിയെ തുടർന്ന് പ്രധാനമന്ത്രിയായ ലോർഡ്‌ നോർത്തിന്റെ നേതൃത്വത്തിലുള്ള മന്ത്രിസഭയ്ക്ക്‌ രാജിവെക്കേണ്ടി വരികയും, തലസ്ഥാനത്ത് വില്യം പിറ്റ് ദി എങ്ങർ ന്റെ നേതൃത്വത്തിൽ മന്ത്രിസഭ രൂപികരിക്കുയും ചെയ്തു. കോർട്ട ഓഫ് ഡയറക്ടഴ്സ്ന്റെ പ്രീതി സമ്പാദിക്കത്തക്ക രീതിയിൽ എങ്ങർ  പിറ്റ് കൊണ്ട് വന്ന ബില്ലാണ് പിറ്റ്സ് ഇന്ത്യ ആക്റ്റ്‌.

## '''വ്യവസ്ഥകൾ'''
# കമ്പിനിയുടെ വ്യാപാര കാര്യങ്ങൾ തുടർന്നും നോക്കി നടത്തുവാൻ കോർട്ട് ഓഫ് ഡയറക്ടേഴ്സ്നു അധികാരം ലഭിച്ചു. 
#എന്നാൽ ഈ ആക്റ്റ്‌ അനുസരിച്ച് കമ്പനിയുടെ രാഷ്ട്രീയകാര്യങ്ങൾ നിയന്ത്രിക്കുന്നതിന് ബോർഡ്‌ ഓഫ് കണ്ട്രോൾ രൂപികരിച്ചു. ചാൻസിലർ ഓഫ് എക്സ് ചെക്കറും ഒരു സ്റ്റേറ്റ് സെക്രട്ടറിയും നാലു പ്രിവികൌൺസിലർമാരും ബോർഡിൽ അംഗങ്ങളായിരുന്നു. ഇവരുടെ നിയമനം രാജാവിന്റെ അധികാര പരിധിയിലായിരുന്നു..
# കമ്പനിയുടെ കോർട്ട് ഓഫ് പ്രൊപ്രൈറ്റെഴ്സിന്റെ അധികാരങ്ങൾ വെട്ടിക്കുറച്ചു. കമ്പിനിയുടെ നിയമനങ്ങൾ നടത്താനുള്ള അധികാരം അവർക്ക് ഉണ്ടായിരുന്നെങ്കിലും ഉദ്യോഗസ്ഥരെ  തിരിച്ചു വിളിക്കാനുള്ള അധികാരം രാജവിലായി.
#ഗവർണർ ജനറലിന്റെയും ഗവർണർമാരുടെയും കൌൺസിലുകളിലെ അംഗസംഖ്യ മൂന്നായി കുറച്ചു. അതിലൊരംഗമായി കമാന്റർ - ഇൻ - ചീഫിനെ നിയമിച്ചു.
#മദ്രാസ്‌, ബോംബെ പ്രസിഡൻസികളുടെ നികുതി ഉൾപ്പെടെയുള്ള കാര്യങ്ങൾ ബംഗാൾ ഗവർണർ ജനറൽ കൌൺസിലിന്റെ അധികാര പരിധിയിലായി.
#യുദ്ധങ്ങളും പിടിച്ചടക്കലുകളും ഒഴിവാക്കുന്നതിനായി കമ്പനിയും നാട്ടുരാജാക്കന്മാരും തമ്മിലുള്ള ബന്ധത്തിൽ പുതിയ നിലപാട് സ്വീകരിച്ചു. ആഭ്യന്തര കാര്യങ്ങളിൽ ഇടപെടാതിരിക്കൽ നയം എന്ന പേരിൽ അത് അറിയപ്പെടുന്നു. 
#ഇന്ത്യയിലെ സേവനകാലത്ത് കമ്പനി ഉദ്യോഗസ്ഥർ ചെയ്ത കുറ്റങ്ങൾക്ക് അവരെ വിചാരണ ചെയ്യാനായി മൂന്നു ജഡ്ജിമാരും പ്രഭുസഭയിലെ നാലംഗങ്ങളും കോമൺസഭയിലെ ആറംഗങ്ങളും അടങ്ങിയ ഒരു പ്രത്യക കോടതി രൂപികരിക്കപ്പെട്ടു.
#അഴിമതി തടയുന്നതിനായി പുതിയ ഗവർണർമാരായി നിയമിക്കപ്പെടുന്നവർ ബ്രിട്ടനിലെയും ഇന്ത്യയിലെയും അവരുടെ സ്വത്തുവകകൾ രാജാവിനെ അറിയിക്കുക.

## '''അവലംബം'''

വർഗ്ഗം: ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ
എഡ്ഗ്ബാസ്റ്റൺ ക്രിക്കറ്റ് ഗ്രൗണ്ട്

ഇംഗ്ലണ്ടിലെ ബിർമിങ്ഹാമിൽ സ്ഥിതിചെയ്യുന്ന ഒരു അന്താരാഷ്ട്ര ക്രിക്കറ്റ് സ്റ്റേഡിയമാണ് **എഡ്ഗ്ബാസ്റ്റൺ ക്രിക്കറ്റ് ഗ്രൗണ്ട്**. വാർവിക്ഷൈർ കൗണ്ടി ക്രിക്കറ്റ് ടീമിന്റെ ഹോം ഗ്രൌണ്ടാണ് ഈ സ്റ്റേഡിയം. ടെസ്റ്റ് ക്രിക്കറ്റിനും, ഏകദിന ക്രിക്കറ്റിനും ഈ ഗ്രൗണ്ട് വേദിയായിട്ടുണ്ട്. 1882ലാണ് ഈ സ്റ്റേഡിയത്തിന്റെ പണി പൂർത്തിയാക്കി തുറന്നുകൊടുത്തത്. 25000 കാണികളെ ഉൾക്കൊള്ളാൻ ശേഷിയുള്ളതാണ് ഈ സ്റ്റേഡിയം. യുണൈറ്റഡ് കിങ്ഡത്തിലെ ഏറ്റവും വലിയ രണ്ടാമത്തെ സ്റ്റേഡിയമാണ് ഇത്. 
## പ്രധാന സംഭവങ്ങൾ
* 1957 – ഇംഗ്ലണ്ടിന്റെ പീറ്റർ മേയും, കോലിൻ കൗഡ്രേയും തമ്മിൽ വെസ്റ്റ് ഇൻഡീസിനെതിരെ 411 റൺസിന്റെ കൂട്ടുകെട്ട് (ഇംഗ്ലണ്ടിന്റെ ഏറ്റവും ഉയർന്ന കൂട്ടുകെട്ട്)
* 1994 – ഫസ്റ്റ് ക്ലാസ്സ് ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറായ 501* റൺസ് ബ്രയൻ ലാറ വാർവിക്ക്ഷൈർ ടീമിനുവേണ്ടി ഡർഹമിനെതിരെ നേടി.
* 1999 – 1999 ക്രിക്കറ്റ് ലോകകപ്പിൽ ദക്ഷിണാഫ്രിക്ക-ഓസ്ട്രേലിയ സെമി ഫൈനൽ മത്സരം ടൈ ആയി അവസാനിച്ചു.
* 2004 – ഇംഗ്ലണ്ടിന്റെ മാർക്കസ് ട്രസ്കോത്തിക് വെസ്റ്റ് ഇൻഡീസിനെതിരെ സെഞ്ച്വറി നേടി, ഈ ഗ്രൗണ്ടിൽ ഒരു മത്സരത്തിന്റെ രണ്ട് ഇന്നിങ്സിലും സെഞ്ച്വറി നേടുന്ന ആദ്യ കളിക്കാരനായി
* 2005 – 2005ലെ ആഷസ് പരമ്പരയിലെ രണ്ടാം മത്സരത്തിൽ ഇംഗ്ലണ്ട് ഓസ്ട്രേലിയയെ 2 റൺസിന് തോല്പിച്ചു, ആഷസ് ചരിത്രത്തിലെ ഏറ്റവും കുറഞ്ഞ മാർജിനിലുള്ള വിജയമായിരുന്നു അത്.
* 2008 – ടെസ്റ്റ് മത്സരത്തിൽ ഇംഗണ്ട് ഉയർത്തിയ 281 റൺസ് വിജയലക്ഷ്യം പിന്തുടർന്ന് ദക്ഷിണാഫ്രിക്ക വിജയിച്ചു, ഈ ഗ്രൗണ്ടിൽ വിജയകരമായി പിന്തുടർന്ന് നേടിയ ഏറ്റവും വലിയ സ്കോറാണ് അത്.
*2011 – അലൈസ്റ്റർ കുക്ക് ഇന്ത്യക്കെതിരായ ടെസ്റ്റിൽ 294 റൺസ് നേടി. ഇംഗണ്ട് ടെസ്റ്റ് റാങ്കിങ്ങിൽ ഒന്നാമതെത്തി.
*2012 – ഒരു പതിനൊന്നാം നമ്പർ ബാറ്റ്സ്മാൻ നേടുന്ന ഏറ്റവും ഉയർന്ന സ്കോർ (95 റൺസ്) വെസ്റ്റ് ഇൻഡീസിന്റെ ടിനോ ബെസ്റ്റ് നേടി.
## അവലംബം

വർഗ്ഗം:ഇംഗ്ലണ്ടിലെ ക്രിക്കറ്റ് സ്റ്റേഡിയങ്ങൾ
പാലാട്ട് കുഞ്ഞിക്കണ്ണൻ (ചലച്ചിത്രം)

ഉദയായുടെ ബാനറിൽ ശാരംഗപാണി തിരക്കഥയൊരുക്കി ബോബൻ കുഞ്ചാക്കോയുടെ സംവിധാനത്തിൽ 1980ൽ പ്രദർശനത്തിനെത്തിയ മലയാളചിത്രമാണ് **പാലാട്ട് കുഞ്ഞിക്കണ്ണൻ**.
## അഭിനേതാക്കളും കഥാപാത്രങ്ങളും

## അണിയറ പ്രവർത്തകർ

## അവലംബം

## പുറത്തേക്കുള്ള കണ്ണികൾ

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബോബൻ കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശാരംഗപാണി കഥ എഴുതിയ ചലച്ചിത്രങ്ങൾ
വർഗ്ഗം:ശാരംഗപാണി സംഭാഷണം എഴുതിയ ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ദേവരാജൻ ഗാനങ്ങൾ
വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
വാലി (ഗാനരചയിതാവ്)

ഒരു തമിഴ് ചലച്ചിത്രഗാനരചയിതാവും, അഭിനേതാവും, കവിയുമായിരുന്നു ടി.എസ്. രംഗരാജൻ എന്ന **വാലി** (തമിഴ്: வாலி) (29 ഒക്ടോബർ 1931 - 18 ജൂലൈ 2013). പതിനായിരത്തിലധികം തമിഴ് ചലച്ചിത്രഗാനങ്ങൾ രചിച്ചിട്ടുള്ള വാലി സത്യാ, ഹേ റാം, പാർത്താലേ പരവശം, പൊയ്ക്കാൽ കുതിരൈ തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്. 2007 ൽ ഭാരത സർക്കാർ പത്മശ്രീ പുരസ്കാരം നൽകി അദ്ദേഹത്തെ ആദരിച്ചു.

## ജീവിതരേഖ
ശ്രീനിവാസ അയ്യങ്കാർ, പൊന്നമ്മാൾ ദമ്പതികളുടെ മകനാണ്. ദീർഘകാലം ആകാശവാണിയിൽ സേവനമനുഷ്ഠിച്ചു. അറുപതുകളിലും എഴുപതുകളിലും എംജി.ആർ അഭിനയിച്ച നിരവധി ചിത്രങ്ങൾക്കു വേണ്ടി ഗാനരചന നിർവ്വഹിച്ചത് വാലിയാണ്.

2013 ജൂൺ മാസം വാർദ്ധക്യസഹജമായ അസുഖങ്ങളെത്തുടർന്ന് ആശുപത്രിയിൽ പ്രവേശിപ്പിക്കപ്പെട്ട  വാലി 2013 ജൂലൈ 18- തിയതി 82-ആം വയസ്സിൽ അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ സംസ്കരിച്ചു. വാലിയുടെ ഭാര്യ നേരത്തേ മരിച്ചിരുന്നു. ഒരു മകനുണ്ട്.
 
## കൃതികൾ
*അവതാര പുരുഷൻ
*പാണ്ഡവ ഭൂമി
*​രാമാനുജ കാവ്യം
*കലൈഞ്ജർ കാവ്യം
*കൃഷ്ണ ഭക്തൻ
*നാനും ഇന്ത നൂറ്റാണ്ടും

## വളരെ
## രചന നിർവഹിച്ച ചിത്രങ്ങൾ
ദളപതി

മന്നൻ

## അഭിനയിച്ച ചലച്ചിത്രങ്ങൾ
* 1982 - *പൊയ്ക്കാൽ കുതിരയ്* (തമിഴ്)
* 1988 - *[[സത്യ]]* (തമിഴ്)
* 2001 - *[[പാർത്താലെ പരവശം]]* (തമിഴ്)
* 2000 - *[[Hey Ram|ഹേ റാം]]* (തമിഴ്)

## പുരസ്കാരങ്ങൾ
*പത്മശ്രീ 
*ചലച്ചിത്രഗാനരചനയ്ക്കുള്ള ദേശീയ അവാർഡ്

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:തമിഴ്‌ചലച്ചിത്രഗാനരചയിതാക്കൾ
വർഗ്ഗം:തമിഴ് കവികൾ
വർഗ്ഗം:1931-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഒക്ടോബർ 29-ന് ജനിച്ചവർ
വർഗ്ഗം:ജൂലൈ 18-ന് മരിച്ചവർ
വൈദ്യുതകാന്തികമണ്ഡലം

വൈദ്യുത ചാർജ് വഹിക്കുന്ന വസ്തുക്കൾ അവയുടെ പരിസരത്ത് സൃഷ്ടിക്കുന്ന ഭൗതിക മണ്ഡലമാണ് വൈദ്യുതകാന്തിക മണ്ഡലം (വൈദ്യുതകാന്തികക്ഷേത്രം). ആ മണ്ഡലത്തിന്റെ പരിധിയിൽ വരുന്ന ചാർജിതമായ മറ്റു വസ്തുക്കളുടെ പെരുമാറ്റത്തെ മണ്ഡലം സ്വാധീനിക്കുന്നു.

## വൈദ്യുതമണ്ഡലം
ഒരു മുറിയിൽ ഉണ്ടാകുന്ന താപനിലയ്ക്ക് ഓരോ സ്ഥലത്തും ഒരു നിശ്ചിത അളവുണ്ടാകും. നമുക്കത് ഒരു താപമാപിനി(തെർമോമീറ്റർ) ഉപയോഗിച്ച് അളക്കാവുന്നതാണ്. ഓരോ ബിന്ദുവിലുമുള്ള(point) താപനില അറിവായാൽ നമുക്ക് ഒരു താപമണ്ഡലം നിർവചിക്കാൻ കഴിയുന്നു. ഇതുപോലെ അന്തരീക്ഷത്തിലെ മർദ്ദത്തിന്റെ അടിസ്ഥാനത്തിൽ മർദ്മണ്ഡലവും നമുക്ക് പറയാൻ കഴിയും. മുകളിൽ പറഞ്ഞ രണ്ടു മണ്ഡലങ്ങളും (താപവും, മർദ്ദവും) **[[അദിശം]]**(Scalar) വിഭാഗത്തിൽപ്പെടുന്നു ഇവയ്ക്കു വ്യക്തമായ ദിശ പറയുവാൻ സാധിക്കുകയില്ല. എന്നാൽ വൈദ്യുതമണ്ഡലം ഒരു **സദിശം**(Vector) വിഭാഗത്തിൽപ്പെടുന്ന യുണിറ്റ് ആകുന്നു. ഇവയ്ക്ക് വ്യക്തമായ ദിശയും അളവും ഉണ്ടാകും. പ്രവേഗം ഇത്തരത്തിൽ ഒരു അളവ്(യുണിറ്റ്) ആണ്. നമുക്കറിയാവുന്ന ഒരുകാര്യം ഒരേ ചാർജുകൾ പരസ്പരം വികർഷിക്കുകയും വ്യഹ്ട്യസ്ഥ ചാർജുകൾ പരസ്പരം ആകർഷിക്കുകയും ചെയ്യുന്നു എന്നതാണ്. എന്നാൽ എങ്ങനെയാണ് രണ്ടു ചാർജുകൾ പരസ്പരം കൂട്ടി മുട്ടാതേ തന്നെ പരസ്പരം ആകർഷിക്കുകയോ വികർഷിക്കുകയോ ചെയ്യുന്നത്? (തന്മൂലം സ്ഥാനഭ്രംശം സംഭവിക്കുകയും ചെയ്യുന്നു.) ഈ ചോദ്യത്തിനുത്തരമാണ് വൈദ്യുതമണ്ഡലം നൽകുന്നത്.
ഉദാഹരണമായി താഴെ കൊടുത്തിരിക്കുന്ന ചിത്രം നോക്കുക.

മുകളിലെ ചിത്രപ്രകാരം പോസിറ്റീവ് ആയി ചാർജ് ചെയ്യപ്പെട്ട ദന്ധിൽ നിന്നും യുണിറ്റ് പോസിറ്റീവ് ചാർജ്(ചാർജ് എകികരിക്കപ്പെട്ട) ഇൽ അനുഭവപ്പെടുന്ന ബലം F (Force) ആണെങ്കിൽ ആ ബിന്ദുവിലെ വൈദ്യുതമണ്ഡലം E (Electric field strength) താഴെ പറയുന്ന പ്രകാരം കണ്ടുപിടിക്കാം

E = F/Q 

ഇവിടെ Q (Charge) എന്നത് യുണിറ്റ് പോസിറ്റീവ് ചാർജ് ആയതിനാൽ (ചിത്രത്തിലെ ചുവന്ന ബിന്ദു) വൈദ്യത മണ്ഡലം ബലത്തിന് സമമായി അനുഭവപ്പെടുന്നു. ഈ ബലം അനുഭവപ്പെടുന്ന ദിശ ദന്ധിൽ നിന്നും പുറത്തേക്ക് കാണിച്ചിരിക്കുന്നു. (പോസിറ്റീവ് ചാർജുകൾ പരസ്പരം വികർഷിക്കുന്നു എന്നതോർക്കുക.)

## കാന്തികമണ്ഡലം

## മാക്സ്‌വെല്ലിന്റെ സമവാക്യങ്ങൾ

## അവലംബം
* On the Electrodynamics of Moving Bodies by Albert Einstein, June 30, 1905.
** On the Electrodynamics of Moving Bodies (pdf)

വർഗ്ഗം:ഭൗതികശാസ്ത്രം - അപൂർണ്ണലേഖനങ്ങൾ
വർഗ്ഗം:ശാസ്ത്രം
മൈസൂർ ചീര തോരൻ

thumb|മൈസൂർ ചീര തോരൻ|thumb|250px|മൈസൂർ ചീരയുടെ തോരനായി ഉപയോഗിക്കുന്ന കിളുന്നു ഭാഗം
thumb|മൈസൂർ ചീര തോരൻ
മൈസൂർ ചീര എന്ന ഇനം ചീര ഉപയോഗിച്ച് തയ്യാറാക്കുന്ന ഭക്ഷണമാണ് **മൈസൂർചീര തോരൻ**. ചോറിനൊപ്പമുള്ള കറിയായി ഇത് ഉപയോഗിക്കുന്നു.
## തയ്യാറാക്കുന്ന വിധം
മൈസൂർ ചീരയുടെ കിളുന്നു ഭാഗമായ തണ്ടും ഇലയുമാണ് തോരനായി ഉപയോഗിക്കുന്നത് .
ആദ്യം ചീര അരിഞ്ഞു വെക്കുക .  ചീരയുടെ അളവനുസരിച്ച് തേങ്ങാ ചിരവി വെക്കുക കൂടെ ചെറിയ ഉള്ളി, പച്ചമുളക് എന്നിവ അരിഞ്ഞു കുറച്ചു മഞ്ഞൾ പൊടി, ഉപ്പ് എന്നിവ ചേർത്ത് ചീരയുമായി യോജിപ്പിച്ചു വെക്കുക . പാനിൽ അല്പ്പം എണ്ണ ഒഴിച്ച് കടുക് , കറിവേപ്പില എന്നിവ താളിച്ച്‌ അതിലേക്കു യോജിപ്പിച്ച് വെച്ചിരിക്കുന്ന ചീര ഇടുക (ഇതിന്റെ കൂടെ പരിപ്പ് വേവിച്ചത് അല്ലെങ്കിൽ ഒരു  മുട്ട ചേർക്കാം) നന്നായി ഇളക്കി യോജിപ്പിച്ചതിനു ശേഷം തോരൻ മൂടി വെക്കുക . ഇടയ്ക്കിടയ്ക്ക് തോരൻ ഇളക്കി കൊടുക്കണം . അല്ലെങ്കിൽ കരിഞ്ഞു പോകും . അധികം വേവിന്റെ ആവശ്യം ഇല്ല .

വർഗ്ഗം:കേരളത്തിലെ ഭക്ഷ്യവിഭവങ്ങൾ
സിനോപ്റ്റിക് മണിക്കൂർ

കാലാവസ്ഥാ നിരീക്ഷണ ആവശ്യങ്ങൾക്കായി അന്താരാഷ്ട്ര തലത്തിൽ ഉപയോഗിക്കുന്ന സമയമാണ് **സിനോപ്റ്റിക് മണിക്കൂർ**. ലോകമൊട്ടാകെ ഒരേ സമയത്ത് നിരീക്ഷണങ്ങൾ നടത്തുന്നതിന് ഈ അംഗീകൃത സമയം ഉപയോഗിക്കുന്നു. പ്രാഥമിക സിനോപ്റ്റിക് മണിക്കൂറുകൾ ഏകോപിത ആഗോള സമയം (UTC - Coordinated Universal Time) 00:00 ന് തുടങ്ങി ഓരോ ആറു മണിക്കൂറുകൾ കൂടുമ്പോഴുമാണ്.. ഇടയിലുള്ള സിനോപ്റ്റിക് മണിക്കൂറുകൾ ഏകോപിത ആഗോള സമയം (UTC - Coordinated Universal Time) 03:00 ന് തുടങ്ങി ഓരോ ആറു മണിക്കൂറുകൾ കൂടുമ്പോഴുമാണ്.
## അവലംബം

വർഗ്ഗം:കാലാവസ്ഥ
വർഗ്ഗം:സാങ്കേതികവിദ്യാപദസൂചികൾ
കടത്തനാട്ട് മാക്കം (ചലച്ചിത്രം)

നവോദയായുടെ ബാനറിൽ ശാരംഗപാണി തിരക്കഥയൊരുക്കി അപ്പച്ചന്റെ സംവിധാനത്തിൽ 1978ൽ പ്രദർശനത്തിനെത്തിയ മലയാളചിത്രമാണ് **കടത്തനാട്ട് മാക്കം**. നവോദയായുടെ ആദ്യ ചലച്ചിത്രസംരംഭമായിരുന്നു  കടത്തനാട്ട് മാക്കം.

## താരനിര

## അണിയറ പ്രവർത്തകർ

## പാട്ടരങ്ങ്
ഗാനങ്ങൾ :പി. ഭാസ്കരൻചിറയിൻകീഴ് രാമകൃഷ്ണൻ നായർ
ഈണം :  ജി. ദേവരാജൻ

		
	
## അവലംബം

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നവോദയ അപ്പച്ചൻ സം‌വിധാനം ചെയ്ത ചലച്ചിത്രങ്ങൾ‎

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ചിറയിൻകീഴ് - ദേവരാജൻ ഗാനങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ
ജോർജ്ജ് മാലറി

1920 കാലഘട്ടത്തിലെആദ്യത്തെ മൂന്ന് എവറസ്റ്റ് പര്യവേക്ഷണസംഘങ്ങളിൽ  അംഗമായിരുന്ന ബ്രിട്ടിഷ് പർവ്വതാരോഹകനായിരുന്നു **ജോർജ്ജ് മാലറി** (ജീവിതകാലം: 18 ജൂൺ 1886 – 8,(9)-ജൂൺ 1924). 1924 ൽ എവറസ്റ്റ്‌ കൊടുമുടി കീഴടക്കാനുള്ള ആദ്യ ശ്രമത്തിൽ തന്നെ മാലറിയെയും കൂട്ടുകാരനായ ആരോഹകൻ ആൻഡ്രൂ ഇർവിനെയും എവറസ്റ്റിന്റെ വടക്കു കിഴക്കൻ മലമടക്കുകളിൽ വച്ച് കാണാതാവുകയാണുണ്ടായത്. കൊടുമുടിയിലേയ്ക്ക് ഏകദേശം 800 അടി മാത്രം അവശേഷിച്ചിരിയ്ക്കെയാണ് അപകടം ഉണ്ടായതെന്നു കരുതുന്നു. ഒരു പർവ്വതാരോഹക സംഘം 1999 മെയ് 1 നു മാലറിയുടെ ശരീരാവശിഷ്ടങ്ങൾ കണ്ടെടുക്കുന്നതുവരെ 75 വർഷക്കാലത്തേയ്ക്ക് മാലറിയുടെ ദുരന്തത്തെപ്പറ്റി വ്യക്തമായ അറിവ് പുറംലോകത്തിന് ഉണ്ടായിരുന്നില്ല. മാലറിയും ഇർവിനും  കൊടുമുടി കീഴടക്കിയിട്ടുണ്ടോ എന്ന വസ്തുത ഇപ്പോഴും സ്ഥിതീകരിയ്ക്കപ്പെടാതെ തുടരുന്നു.

## പുറംകണ്ണികൾ

* 
* Ghosts of Everest &ndash; New evidence examined. 1999 Expedition finds Mallory's remains; tries to reconstruct Mallory's ascent. From Outside Magazine
* Lost on Everest &ndash; In January 2000, PBS broadcast the story of the 1999 Nova expedition to locate the bodies of George Mallory and Andrew Irvine.
* Peter H. Hansen, ‘Mallory, George Herbert Leigh (1886–1924)’, Oxford Dictionary of National Biography, Oxford University Press, 2004, brief biographical entry.
* Interactive panorama of The Second Step on Everest's Northeast Ridge.
* 2004 Expedition to find the cameras
* Mount Everest 1924 photographs  &ndash; John Noel's photographs from the 1924 expedition.
* 
* Worksopguardian.co.uk, "Poor clothing may have killed."
* Photo of Mallory Court, Magdalene College, Cambridge
* What happened to Mallory & Irvine? 
* Altitude Everest Expedition 2007  &ndash; Retracing Mallory and Irvine's last steps on Everest.
* Mallory's rowing career and account of the 1907 Boat Race, with photo  [NB that caption incorrectly states that Mallory rowed in Oxford/Cambridge boat race.]
* Tom Holzel's 2008 theory that Odell saw Mallory descending at the First Step 
* 2008: An investigation of Mallory's replica clothing using a thermal manikin 

വർഗ്ഗം:പർവ്വതാരോഹകർ
വർഗ്ഗം:1886-ൽ ജനിച്ചവർ
ശകുന്തള (ചലച്ചിത്രം)

എക്സൽ പ്രൊഡക്ഷനു വേണ്ടി എം. കുഞ്ചാക്കോ ഉദയാസ്റ്റുഡിയോയിൽ വച്ചു നിർമിച്ച മലയാളചലച്ചിത്രമാണ് **ശകുന്തള**.  മഹാനായ കവി കാളിദാസന്റെ അഭിജ്ഞാനശാകുന്തളത്തെ ആസ്പദമാക്കി തോപ്പിൽ ഭാസിയാണ് കഥയെഴുയത്.  തിരക്കഥയും സംഭാഷണവും ലളിതാംബിക അന്തർജനവും തയ്യാറാക്കി.  1965 നവംബർ 13-നു ശകുന്തള പ്രദർശനം തുടങ്ങി.

## അഭിനേതാക്കളും കഥാപാത്രങ്ങളും
*സത്യൻ - കണ്വമഹർഷി
*പ്രേം നസീർ - ദുഷ്യന്തൻ
*തിക്കുറിശ്ശി സുകുമാരൻ നായർ - കശ്യപ മഹർഷി
*കൊട്ടാരക്കര ശ്രീധരൻ നായർ - ദുർവ്വാസാവ്
*എസ്.പി. പിള്ള - മുക്കുവൻ
*അടൂർ ഭാസി - മാഡവ്യൻ
*ബഹദൂർ - മുക്കുവൻ
*മണവാളൻ ജോസഫ് - രത്നവ്യാപാരി
*കാലയ്ക്കൽ കുമാരൻ - സേനാനായകൻ
*കെ.ആർ. വിജയ - ശകുന്തള
*രാജശ്രീ (സീനിയർ) - മേനക
*പ്രേമ (സീനിയർ) - അനസൂയ
*ആറന്മുള പൊന്നമ്മ - ഗൗതമി
*അടൂർ പങ്കജം -
*റാണി - പ്രിയംവദ.

## പിന്നണിഗായകർ
*കെ.ജെ. യേശുദാസ്
*എം.എൽ. വസന്തകുമാരി
*പി. ലീല
*പി. സുശീല
*പി.ബി. ശ്രീനിവാസ്
*എസ്. ജാനകി

## അണിയറപ്രവർത്തകർ
*ബാനർ - ഉദയാ പ്രൊഡക്ഷൻസ്
*വിതരണം - എക്സൽ ഫിലിംസ്
*തിരക്കഥ - ലളിതാംബിക അന്തർജനം
*സംഭാഷണം - തോപ്പിൽ ഭാസി
*സംവിധാനം - എം കുഞ്ചാക്കോ
*നിർമ്മാണം - എം കുഞ്ചാക്കോ
*ഛായാഗ്രഹണം - കൃഷ്ണൻകുട്ടി
*വരികൾ - വയലാർ രാമവർമ്മ
*സംഗീതം - ജി ദേവരാജൻ

## ഈ ചിത്രത്തിലെ ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ശകുന്തള

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഹിന്ദുപുരാണചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
മുളങ്കുന്നത്തുകാവ് ഗ്രാമപഞ്ചായത്ത്

തൃശ്ശൂർ ജില്ലയിലെ പുഴയ്ക്കൽ ബ്ലോക്ക് പഞ്ചായത്തിലാണ് **മുളങ്കുന്നത്തുകാവ്  ഗ്രാമപഞ്ചായത്ത്** സ്ഥിതി ചെയ്യുന്നത്. തൃശ്ശൂർ മെഡിക്കൽ കോളേജ് സ്ഥിതി ചെയ്യുന്നത് ഈ പഞ്ചായത്തിൽ ആണ്.
## അതിരുകൾ
*പടിഞ്ഞാറ്-അവണൂർ, കോലഴി പഞ്ചായത്തുകൾ
*തെക്ക്- കോലഴി പഞ്ചായത്ത്
*കിഴക്ക്-തെക്കുംകര പഞ്ചായത്ത്
*വടക്ക്-വടക്കാഞ്ചേരി നഗരസഭ

## ഭരണസമിതി

## സ്ഥാപനങ്ങൾ
*കേരള ഇൻസ്റ്റിറ്റ്യൂട്ട് ഓഫ് ലോക്കൽ അഡ്മിനിസ്റ്റ്രേഷൻ
*കേരള ആരോഗ്യ സർവ്വകലാശാല
*ഗവ മെഡിക്കൽ കോളജ്, തൃശ്ശൂർ
## സഞ്ചാരം
*മുളങ്കുന്നത്ത് കാവ് റയിൽ വേ സ്റ്റേഷൻ
*സ്റ്റേറ്റ് ഹൈവേ 23

## അവലംബം

വർഗ്ഗം:പുഴയ്ക്കൽ ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
സുബൈദ (ചലച്ചിത്രം)

കലാലയയുടെ ബാനറിൽ എച്ച്.എച്ച്. ഇബ്രാഹിം ആണ് **സുബൈദ** എന്ന മലയാളചലച്ചിത്രം നിർമിച്ചത്.  1965 ഫെബ്രുവരി 3-നു ഈ ചിത്രം പ്രദർശനം തുടങ്ങി. കലാലയാ ഫിലിംസാണ് സുബൈദ വിതരണം ചെയ്തത്.

## കഥാസംഗ്രഹം
ഡോ.അഹമ്മദുമായുള്ള വിവാഹനാളിൽ തന്നെ വിധവയായിത്തീർന്നു സുബൈദ. പക്ഷേ അവൾ ആദ്യരാത്രിയിൽ തന്നെ ഗർഭിണിയായിത്തീർന്നിരുന്നു. അതിനുത്തരവാദി പരിചാരകനായ ഊമയാണെന്നു വിശ്വസിച്ച സഹോദരൻ അവളെ ആട്ടിപ്പുറത്താക്കി. പ്രസവശേഷം സുബൈദ കുഞ്ഞിനെ അഹ്മ്മദിന്റെ കല്ലറ മേൽ വിട്ടു പോകുന്നു. കുഞ്ഞ് അനപത്യനായ പ്രൊഫസർ മൊയ്തുവിന്റെയും ഭാര്യയുടേയും സംരക്ഷണത്തിൽ വളരുന്നു. പിതാവോ മാതാവോ ആരാണെന്ന് നിശ്ചയമില്ലാത്തതിനാൽ വളർന്നപ്പോൾ അവളുടെ വിവാഹം മുടങ്ങുന്നു.  കുഞ്ഞിനെ എടുത്ത് മൊയ്തുവിനെ ഏൽ‌പ്പിച്ച മമ്മു സത്യം തുറന്നു പറയുന്നു. മൊയ്തുവിന്റെ വീട്ടിൽ ആയയായി കഴിഞ്ഞ സുബൈദ തന്നെയാണ് അമ്മയെന്ന്.

## അഭിനേതാക്കളും കഥാപാത്രങ്ങളും
*അംബിക - സുബൈദ
*മധു - അഹമ്മദ്
*പ്രേം നവാസ് - സലിം, 
*സച്ചു - സൽമ
*ബഹദൂർ - പോസ്റ്റുമാൻ മമ്മു
*ഫിലോമിന - സഫിയ
*ഫരീദ് - പ്രഫസർ
*ഹാജി അബ്ദുൾ റഹ്മാൻ - കുഞ്ഞിക്കോയ
*നിലമ്പൂർ അയിഷ - സുബൈദയുടെ അമ്മ
*മീന - അയിഷ
*സുപ്രഭ - ലക്ഷ്മിക്കുട്ടി
*ദേവകി - കുഞ്ഞാമിന
*ഷുക്കൂർ - പൊട്ടൻ

## പിന്നണിഗായകർ
*എം.എസ്. ബാബുരാജ്
*മെഹബൂബ്
*കെ.ജെ. യേശുദാസ്
*പി. സുശീല
*എസ്. ജാനകി
*ജിക്കി 
*എൽ.ആർ. ഈശ്വരി
*എൽ ആർ അഞ്ജലി
*ലതാ രാജു

## അണിയറപ്രവർത്തകർ
*ബാനർ - കലാലയ ഫിലിംസ്
*വിതരണം - കലാലയ
*കഥ -  കെ എസ് ഡി
*തിരക്കഥ -  എം ഹുസൈൻ
*സംഭാഷണം - എം ഹുസൈൻ
*സംവിധാനം - എം എസ് മണി
*നിർമ്മാണം - എച് എച് ഇബ്രാഹിം
*ഛായാഗ്രഹണം - യു രാജഗോപാൽ
*ചിത്രസംയോജനം -  എം എസ് മണി
*കലാസംവിധാനം -  ആർ ബി എസ് മണി
*ഗനരചന - പി ഭാസ്ക്കരൻ
*സംഗീതം - എം എസ് ബാബുരാജ്

## ചിത്രത്തിലെ ഗാനങ്ങൾ

## അവലംബം

## വീഡിയോ
*http://www.dailymotion.com/video/xnhdmx_subaidha-full-malayalam-movie-madhu-jose-prakash-devika_fun#.UbtN79hjaSo സുബൈദ ഫുൾമൂവി

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.എസ്. മണി സംവിധാനം ചെയ്ത ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
മഞ്ചാരി

5 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് **മഞ്ചാരി**.  . 800 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:യൂഫോർബിയേസീ
വർഗ്ഗം:കേരളത്തിലെ സസ്യജാലം
ഒഡേസ

പ്രശസ്ത സംവിധായകനായിരുന്ന ജോൺ എബ്രഹാമിന്റെ നേതൃത്വത്തിൽ കോഴിക്കോട് കേന്ദ്രമായി സ്ഥാപിക്കപ്പെട്ട സമാന്തര സിനിമാപ്രവർത്തകരുടെ കൂട്ടായ്മയായിരുന്നു **ഒഡേസ**.  സേതു, കെ.പി. കുമാരൻ, സത്യൻ തുടങ്ങി പ്രമുഖരായ ധാരാളം പേരും ജോൺ എബ്രഹാമിനെക്കൂടാതെ ഒഡേസയുടെ സംഘാടകരായി ഉണ്ടായിരുന്നു.  പിൽക്കാലത്ത് ഇതിന്റെ ആസ്ഥാനം വടകരയിലേയ്ക്ക് മാറ്റപ്പെട്ടു.  ജനകീയസിനിമാ പ്രവർത്തനത്തിന്റെ ഏറ്റവും മികച്ച ഉദാഹരണമായി ചൂണ്ടിക്കാണിക്കപ്പെടാറുള്ള 'അമ്മ അറിയാൻ' എന്ന ചലച്ചിത്രമാണ് ഒഡേസയുടെ ആദ്യ സംരംഭം.  കച്ചവടതാൽപര്യങ്ങൾ നിയന്ത്രിയ്ക്കുന്ന സിനിമാലോകത്തെ വെല്ലുവിളിച്ചു കൊണ്ട് പൊതുജനങ്ങളിൽ നിന്നും പണം പിരിച്ചെടുത്തായിരുന്നു ഒഡേസയുടെ സിനിമകൾ നിർമിച്ചത്.  സ്വന്തമായി നിർമിച്ച സിനിമകൾ കേരളത്തിലെ അങ്ങോളമിങ്ങോളമുള്ള പൊതുവേദികളിൽ ഒഡേസ പ്രവർത്തകർ പ്രദർശിപ്പിച്ചു.  ഇത് കൂടാതെ ലോകത്തിന്റെ പലഭാഗങ്ങളിൽ നിന്നുള്ള ചലച്ചിത്രങ്ങളും ഒഡേസ മുൻകൈയെടുത്ത് പ്രദർശിപ്പിച്ചു.  സിനിമാ പ്രദർശനങ്ങൾ, ശിൽപ്പശാല പരമ്പരകൾ, സിനിമാ സംവിധായകരുമായുള്ള മുഖാമുഖങ്ങൾ എന്നിവ നടത്തി നവസിനിമയെക്കുറിച്ച് മലയാളികൾക്ക് അവബോധം നൽകുന്നതിൽ ഒഡേസ വലിയ പങ്കുവഹിച്ചു.  ജോൺ എബ്രഹാമിന്റെ മരണത്തെത്തുടർന്ന്  'ഒഡേസ സത്യൻ' എന്നറിയപ്പെടുന്ന സത്യൻ ഇതിന്റെ സാരഥ്യം ഏറ്റെടുത്തു.  പൊതുജനങ്ങളിൽ നിന്നും പിരിച്ചെടുത്ത പണം കൊണ്ട് അദ്ദേഹം അഞ്ചോളം ഡോക്യുമെൻററികൾ നിർമിച്ചു.  സിനിമയുടെ ആരംഭത്തിലുള്ള ഒഡേസയുടെ പ്രസ്താവനയിൽ അവർ സ്വയം നിർവചിയ്ക്കുന്നത് ഇങ്ങനെയാണ്: *നല്ല സിനിമക്കു വേണ്ടിയുള്ള കൂട്ടായ സാഹോദര്യം, എങ്ങനെ സിനിമയിലൂടെ ജനങ്ങളുമായി സംവേദിക്കണമെന്ന യാഥാർത്ഥ്യ ബോധം, അതിന്റെ പ്രകാശനമാണ് ഒഡേസ*. 

## നിർമ്മിച്ച ചിത്രങ്ങൾ
*അമ്മ അറിയാൻ
*അഗ്നിരേഖ (കേരളത്തിലെ നക്സലൈറ്റ് മുന്നേറ്റത്തെക്കുറിച്ചുള്ള ഡോക്യുമെന്ററി)
*ഇത്രയും യാതഭാഗം (കവി എ. അയ്യപ്പനെക്കുറിച്ചുള്ള ഡോക്യുമെന്ററി)
*വേട്ടയാടപ്പെട്ട മനസ്സ് (വർഗ്ഗീസ് വധക്കേസ് പ്രതി കോൺസ്റ്റബിൾ രാമചന്ദ്രൻ നായരെ ക്കുറിച്ചുള്ള ഡോക്യുമെന്ററി)
*മോർച്ചറി ഓഫ് ലൗ

## അവലംബം

വർഗ്ഗം:സാംസ്കാരികസംഘടനകൾ
സോഫിയ ഗാർഡൻസ് ക്രിക്കറ്റ് സ്റ്റേഡിയം

വെയിൽസിലെ കാർഡിഫിൽ സ്ഥിതി ചെയ്യുന്ന ഒരു അന്താരാഷ്ട്ര ക്രിക്കറ്റ് സ്റ്റേഡിയമാണ് **സോഫിയ ഗാർഡൻസ് ക്രിക്കറ്റ് സ്റ്റേഡിയം**. *സ്വാലെക് സ്റ്റേഡിയം* എന്നും ഈ സ്റ്റേഡിയം അറിയപ്പെടാറുണ്ട്. ഗ്ലാമോർഗൻ കൗണ്ടി ക്രിക്കറ്റ് ക്ലബിന്റെ ഹോംഗ്രൗണ്ടാണ് ഈ സ്റ്റേഡിയം. പതിനയ്യായിരത്തിലേറെ കാണികളെ ഉൾക്കൊള്ളാനുള്ള ശേഷി ഈ സ്റ്റേഡിയത്തിനുണ്ട്. 1999 മേയ് ഇരുപതിന് നടന്ന ഓസ്ട്രേലിയ-ന്യൂസിലൻഡ് ഏകദിന മത്സരമാണ് ഈ സ്റ്റേഡിയത്തിൽ നടന്ന ആദ്യ അന്താരാഷ്ട്ര മത്സരം. 2013ലെ ചാമ്പ്യൻസ് ട്രോഫി ക്രിക്കറ്റ് ടൂർണമെന്റിന്റെ വേദികളിൽ ഒന്നായിരുന്നു ഈ സ്റ്റേഡിയം.
## അവലംബം

വർഗ്ഗം:വെയിൽസിലെ ക്രിക്കറ്റ് സ്റ്റേഡിയങ്ങൾ
തങ്കക്കുടം

ഇക്ബാൽ പിക്ചേഴ്‌സിനുവേണ്ടി എം.എച്ച്.എം. യൂസഫ് സേട്ട് നിർമിച്ച മലയാളചലച്ചിത്രമാണ് **തങ്കക്കുടം**.  ശ്യാമള, ന്യൂട്ടോൺ, പ്രകാശ്, വിനസ് എന്നീ സ്റ്റുഡിയോകളിൽ ചിത്രീകർച്ച ചിത്രം കലാലയ ഫിലിംസാണ് വിതരണം ചെയ്തത്.  1965 മേയ് 28-ന് തങ്കക്കുടം പ്രദർശനമാരംഭിച്ചു.

## കഥാസാരം
കുഞ്ഞാത്തുമ്മയുടെ മക്കൾ കബീറും സുഹ്രയും മദ്രാസിൽ പഠിക്കാനെത്തി. സുഹ്ര ഒസ്സാന്റെ മകൻ കാദറുമായി പ്രണയത്തിലാകുന്നു. ഉമ്മ സമ്മതിക്കുകയില്ലെന്ന് ഭയന്ന് കബീർ സുഹ്രയുടെ വിവാഹം രഹസ്യമായി നടത്തിക്കൊടുത്തു. സൈക്കിൾ അപകടത്തിൽ കാദർ മരിച്ചു, സുഹ്ര ഒരു കുഞ്ഞിനെ പ്രസവിച്ചു. ഉമ്മയ്ക്ക് അസുഖമാണെന്നറിഞ്ഞ് കബീറും സുഹ്രയും നാട്ടിലേക്ക് തിരിച്ചപ്പോൾ കുഞ്ഞിനെ ജോണീ എന്നൊരു സുഹൃത്തിനെ ഏൽ‌പ്പിച്ചു. നാട്ടിൽ വച്ച് സുഹ്രയുടെ രണ്ടാം വിവാഹം നടന്നു-ജമാൽ ആണു വരൻ. കബീറിന്റെ കല്യാണവും കഴിഞ്ഞു. സുഹ്രയുടെ മകൻ താജു ജോണിയോടൊപ്പം വളരുന്നു. അവനു പനിയാണെന്നറിഞ്ഞ കബീർ അവനെ ശുശ്രൂഷിക്കാനെത്തി. ഭാര്യ സംശയിച്ചത് കബീറിനു ജോണിയുടെ ഭാര്യയുമായി അവിഹിതബന്ധം ഉണ്ടെന്നാണ്. കബീർ കഥകളെല്ലാം അവളോട് പറഞ്ഞു. അവൾ ശാന്തയായി, താജുവിനെ വളർത്താൻ തയ്യാറായി. എന്നാൽ താജു പെട്ടെന്ന് മരിച്ചപ്പോൾ ഗർഭവതിയായ ഭാര്യ അവനെ കൊന്നതാണെന്ന് കബീർ അധിഷേപിച്ചു. അവൾ ഭ്രാന്തിയായി. ഭ്രാന്താലയത്തിൽ വച്ച് ഒരു കുഞ്ഞിനെ പ്രസവിച്ചു. കുഞ്ഞിനെ സ്നേഹവാനായ ഒരു ഡോക്ടറാണു വളർത്തുന്നത്. ജമാൽ സുഹ്രയെ വൈദ്യപരിശോധനയ്ക്കു വിധേയയാക്കാൻ തുനിഞ്ഞപ്പോൾ നേരത്തെ ഒന്നു പ്രസവിച്ചതാണെന്നു കണ്ടുപിടിയ്ക്കപ്പെട്ടേയ്ക്കുമെന്നു കരുതി ആത്മഹത്യക്ക് ശ്രമിച്ചു. ഡോക്ക്ടർ തക്ക സമയത്ത് അവളെ രക്ഷപ്പെടുത്തി. കബീറിന്റെ കുട്ടിയെ അവൾക്ക് സമ്മാനിച്ചു. സുഹ്രയെ അന്വേഷിച്ച കബീർ പാർക്കിൽ വച്ച് ഈ കുട്ടിയെക്കണ്ട് വെറുതേ അവന്റെ വീട്ടിലെത്തുമ്പോൾ അവിടെ സുഹ്രയെ കണ്ടു. സുഹ്ര വീണ്ടും വഴിപിഴച്ചെന്നു കരുതി കബീർ അവളെ അടിയ്ക്കുമ്പോൾ ഡോക്ടർ കഥകളെല്ലാം പറയുന്നു. കുട്ടിയുടെ യഥാ‍ർത്ഥ അമ്മയെ കാണാൻ എല്ലാവരും കൂടി ഭ്രാന്താശുപത്രിയിൽ എത്തിയപ്പോൾ കബീറിന്റെ ഭാര്യ ഷോക്കേറ്റ് നിലം പതിച്ചു. അതോടെ അവളുടെ ഭ്രാന്തു മാറി. പക്ഷേ കുട്ടിയെ വിട്ടുപിരിയാൻ സുഹ്രയ്ക്കും അവന്റെ അമ്മയ്ക്കും വയ്യ.  സ്നേഹസമ്പന്നനായ ജമാൽ കഥയൊക്കെ അറിഞ്ഞ് സുഹ്രയെ കൂട്ടിക്കൊണ്ടു പോയി. കുട്ടിയെ കാണാഞ്ഞ് സുഹ്ര രോഗവതിയായി. കുട്ടിയും അതീവ രോഗാതുരനായി. കുട്ടിയേയും കൂട്ടി കബീറും ഭാര്യയും സുഹ്രയുടെ വീട്ടിൽ എത്തിയപ്പോൾ അവൾ മരിച്ചു. പെട്ടെന്ന് കുട്ടിയുടെ അസുഖം മാറി.

## താരനിര

## പിന്നണിഗായകർ
*പി. സുശീല
*എസ്. ജാനകി
*എൽ.ആർ. ഈശ്വരി
*കെ.ജെ. യേശുദാസ്
*കമുകറ പുരുഷോത്തമൻ
*കെ.പി. ഉദയഭാനു
*മെഹബൂബ്

## ഗാനങ്ങൾ

## അവലംബം

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ചുക്കും ഗെക്കും

റഷ്യൻ കഥാകാരനായ **[[അർക്കാദി ഗൈദർ]]** രചിച്ച കുട്ടികൾക്കുള്ള ഒരു കഥയാണ് "**ചുക്കും ഗെക്കും**" (Chuk and Gek).1939 ൽ ആണ് ഈ കൃതി രചിയ്ക്കപ്പെട്ടത്. 

## കഥാസാരം
സോവിയറ്റ് റഷ്യയിലെ  മോസ്കോ നഗരത്തിലാണ് കുസൃതികളായ ചുക്, ഗെക് ഇവർ അമ്മയോടൊപ്പം താമസിയ്ക്കുന്നത്. അവരുടെ അച്ഛനായ സെര്യോഗിൻ വളരെദൂരെ സൈബീരിയയിലുള്ള തൈഗയിൽ ഗവേഷണസംബന്ധമായ ജോലിയിലേർപ്പെട്ടിരിയ്ക്കുന്നയാളാണ്. പുതുവത്സരം അടുക്കാറായപ്പോൾ സെര്യോഗിൻ തന്റെ ഭാര്യയെയും കുട്ടികളെയും കാണാൻ അതിയായി ആഗ്രഹിച്ച്  അവരെ തന്റെ ജോലിസ്ഥലത്തേയ്ക്ക് ക്ഷണിച്ചുകൊണ്ട് അവർക്ക് ഒരു കമ്പിസന്ദേശം തയ്യാറാക്കി അയയ്ക്കുന്നു. ഈ സന്ദേശം ലഭിച്ച സെര്യോഗിൻ കുടുംബം ആഹ്ലാദത്തോടെ യാത്രയ്ക്കു തയ്യാറെടുക്കുന്നു.

എന്നാൽ സെര്യോഗിൻ തന്റെ അസൗകര്യം കാണിച്ച്  വീണ്ടും ഒരു കമ്പി കുടുംബത്തിനു അയയ്ക്കുന്നു. ഈ കമ്പി  ചുക്കും, ഗെക്കും തമ്മിലുണ്ടായ ശണ്ഠയ്ക്കിടയിൽ കളഞ്ഞുപോകുന്നു. എന്നാൽ ഈ വിവരം അവർ അമ്മയോട് പറയുന്നില്ല. കളഞ്ഞുപോയ കമ്പിസന്ദേശത്തിലെ ഉള്ളടക്കത്തെക്കുറിച്ച് അറിയാതെ യാത്രപുറപ്പെട്ട അമ്മയും  കുട്ടികളും രണ്ടു ദിവസത്തെ ദീർഘമായ തീവണ്ടിയാത്രയും മഞ്ഞിലൂടെയുള്ള ദുഷ്കരമായ സവാരിയ്ക്കും ശേഷം ഭർത്താവിന്റെ ജോലിസ്ഥലത്തെ ക്യാമ്പിൽ എത്തുന്നു. എന്നാൽ  ചുക്കിന്റെയും ഗെക്കിന്റേയും അച്ഛനായ സെര്യോഗിനും അദ്ദേഹത്തിന്റെ സഹപ്രവർത്തകരും ജോലിസംബന്ധമായി പത്തു ദിവസത്തേയ്ക്ക് മറ്റൊരു സ്ഥലത്തേയ്ക്കു പോയ വിവരം ഒരു ഗാർഡ് അവരോട് വെളിപ്പെടുത്തുന്നു. പത്തുദിവസം തള്ളിനീക്കുന്നതിനു മതിയായ ഭക്ഷണമോ മറ്റു സൗകര്യങ്ങളോ ആ സ്ഥലത്തു തത്കാലം ലഭ്യവുമല്ല,മാത്രമല്ല അവിടെ വന്യജീവികളുടെ ശല്യവുമുണ്ട്. ആ ദിവസങ്ങളിൽ സെര്യോഗിന്റെ ഭാര്യയും, കുട്ടികളായ ചുക്കും ഗെക്കും അവിടെ ദിനരാത്രങ്ങൾ കഴിച്ചുകൂട്ടുന്നതിനെക്കുറിച്ചാണ്  ഈ പുസ്തകത്തിൽ ഗൈദർ വിവരിയ്ക്കുന്നത്.

ഇവാൻ ലുകിൻസ്കി സംവിധാനം ചെയ്ത ഈ കൃതിയെ ആധാരമാക്കിയുള്ള ചലച്ചിത്രരൂപം 1953 ൽ പുറത്തുവന്നു.

ഇതിന്റെ  മലയാളഭാഷാന്തരം ലഭ്യമാണ്.  
## അവലംബം

## പുറംകണ്ണികൾ
*Those old books of Soviet Union (സോവിയറ്റ് യൂണിയനിലെ ആ പഴയ പുസ്തകങ്ങൾ)  
*
* Gaidar, A.P. - SovLit.com - Encyclopedia of Soviet Authors at www.sovlit.com

വർഗ്ഗം:ബാലസാഹിത്യകൃതികൾ
വർഗ്ഗം:റഷ്യൻ സാഹിത്യം
വർഗ്ഗം:റഷ്യൻ ബാലസാഹിത്യ കൃതികൾ
മണിവണ്ണൻ

തമിഴ് ചലച്ചിത്ര മേഖലയിലെ നടനും സംവിധായകനുമായിരുന്നു **മണിവണ്ണൻ ** () (ജനനം: ജൂലൈ 31, 1954, (മരണം: ജൂൺ 15, 2013). നാനൂറോളം തമിഴ് ചലച്ചിത്രങ്ങളിൽ അഭിനയിച്ചിട്ടുള്ള മണിവണ്ണൻ കോയമ്പത്തൂർ ജില്ലയിലെ സുലൂരിലാണ് ജനിച്ചത്. കോയമ്പത്തൂർ സ്വദേശിയായ തമിഴ് നടൻ സത്യരാജിന്റെ അടുത്ത സുഹൃത്തായിരുന്നു. മണിവണ്ണൻ സത്യരാജ് കൂട്ടുകെട്ടിൽ ഏകദേശം ഇരുപത്തിയഞ്ചോളം തമിഴ് ചലച്ചിത്രങ്ങൾ നിർമ്മിക്കപ്പെട്ടു.

മണിവണ്ണൻ സംവിധാനം ചെയ്ത അമ്പതാമത്തെ ചിത്രം നാഗരാജ ചോഴൻ എം.ഏ., എം.എൽ.എ. 2013 മെയ് മാസം റിലീസ് ചെയ്തു. ഈ ചിത്രം അദ്ദേഹത്തിന്റെ ആത്മസുഹൃത്തായ സത്യരാജ് അഭിനയിച്ച ഇരുനൂറാമത്തെ ചിത്രവും ആയിരുന്നു. 2013 ജൂൺ 15-ാം തിയതി ഹൃദയസ്തംഭനത്തെത്തുടർന്ന് ചെന്നൈ നെശപ്പാക്കത്തുള്ള വസതിയിൽ വച്ച് മണിവണ്ണൻ നിര്യാതനായി.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1954-ൽ ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:ജൂലൈ 31-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജൂൺ 15-ന് മരിച്ചവർ
വർഗ്ഗം:തമിഴ്‌ ചലച്ചിത്രസം‌വിധായകർ
തണ്ടാടി വല

മീൻ പിടിക്കാൻ ഉപയോഗിക്കുന്ന നേർത്ത നൂല് കൊണ്ടുള്ള ഒരു തരം വലയാണ് **തണ്ടാടി വല**. വെള്ളത്തിന്‌ കുറുകെ കെട്ടിയാണ് ഇതിൽ മീൻ പിടിക്കുന്നത്‌.

## അവലംബം

 
വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
തൊമ്മന്റെ മക്കൾ

ഭഗവതിപിക്ചേർസിനുവേണ്ടി ജെ. ശശികുമാർ കഥയെഴുതി സംവിധാനം ചെയ്ത മലയാളചലച്ചിത്രമാണ് **തൊമ്മന്റെ മക്കൾ**.    1965 ഡിസംബർ 24-നു പ്രദർശനത്തിച്ച തൊമ്മന്റെ മക്കൾ വി.പി.എം. മാണിക്കം, എം.എസ്. കാശിവിശ്വനാഥൻ എന്നിവർ സംയുക്തമായാണ് നിർമിച്ചത്.  ഇതേ കഥ സ്വന്തമെവിടെ ബന്ധമെവിടെ എന്ന പേരിൽ ശശികുമാർതന്നെ മോഹൻലാലിനെ വച്ചു 1984-ൽ ചലച്ചിത്രമാക്കിയ്ട്ടുണ്ട്

## കഥാസാരം
തിരുവിതാംകൂറിൽ നിന്നും തൊമ്മൻ മലബാറിലെ മലയോരപ്രദേശത്ത് ഒരു തുണ്ട് ഭൂമി വാങ്ങി ഭാര്യ അച്ചാമ്മ, മക്കൾ പാപ്പച്ചൻ, കുഞ്ഞച്ചൻ, ചിന്നമ്മ എന്നിവരോടൊപ്പം അധ്വാനിച്ച് സ്വസ്ഥജീവിതം നയിച്ചു പോന്നു. വാക്സിനേറ്റർ ജെയിംസിനു ചിന്നമ്മയിൽ അനുരാഗമുദിച്ചതോടെ പാപ്പച്ചനും കുഞ്ഞച്ചനും കൂടെ ഉത്സാഹിച്ച് അവരുടെ കല്യാണം നടത്തിക്കൊടുത്തു. പാപ്പച്ചൻ സ്ഥലം കപ്യാരുടെ മകൾ ശൊശാമ്മയെ കല്യാണം കഴിച്ചപ്പോൾ കുഞ്ഞച്ചൻ കെട്ടിയത് പുതുപ്പണക്കാരനായ മീനച്ചിൽക്കാരന്റെ മകൾ ഡംഭുകാരിയായ മേരിക്കുട്ടിയെ ആണ്.

മേരിക്കുട്ടിയുടേയും വീട്ടുകാരുടേയും ശല്യങ്ങൾ പാവപ്പെട്ടവളായ ശൊശാമ്മയുടേയും പാപ്പച്ചന്റേയും ജീവിതം പ്രയാസപൂർണ്ണമാക്കി, മക്കൾ തമ്മിൽ അസ്വാരസ്യങ്ങൾ ഉടലെടുക്കുന്നത് തൊമ്മനെ വേദനിപ്പിച്ചു.  മേരിക്കുട്ടിയുടെ സ്ത്രീധനത്തുകയും ഉപയോഗിച്ച് തൊമ്മൻ വാങ്ങിയ സ്ഥലം പൊതുസ്വത്തായിക്കണക്കാക്കിയ തൊമ്മന്റെ തീരുമാനം മേരിക്കുട്ടിയേയും കുഞ്ഞച്ചനേയും ചൊടിപ്പിച്ചു. മക്കൾ തമ്മിൽ പിണങ്ങാതിരിക്കാൻ തൊമ്മൻ സ്വത്തുക്കൾ വീതം വച്ചു. വേലി കെട്ടി അതിരുകൾ തിരിച്ച് അകൽച്ച വിളിച്ചോതരുതെന്ന അഭ്യർത്ഥനയോടെ.  പക്ഷേ കുഞ്ഞച്ചനും മേരിക്കുട്ടിയും മീനച്ചിൽക്കാരനും വാശിയിൽ ഉറച്ചു നിന്നു, പാപ്പച്ചനും കുഞ്ഞച്ചനും തമ്മിൽ അടിപിടി വരെയായി. ഒരു വലിയ ഏറ്റുമുട്ടലിനിടയിൽ  വഴക്കുതീർക്കാൻ എത്തിയ തൊമ്മനും അച്ചാമ്മയും എത്തി. നിവൃത്തിയില്ലാതെ തൊമ്മൻ മക്കളെ വടി കൊണ്ട് ആഞ്ഞടിച്ചു. അബദ്ധത്തിൽ കൊണ്ടത് അച്ചാമ്മയ്ക്കാണ്. അച്ചാമ്മ മരിച്ചു. തൂക്കുമരത്തിൽ കയറുന്നതിനു മുൻപ് തൊമ്മൻ മക്കളോട് ആ വേലി പൊളിച്ചു മാറ്റണമെന്നു മാത്രമാണ് യാചിച്ചത്. മക്കൾ രമ്യതയിൽ എത്തി.

## അഭിനേതാക്കളും കഥാപാത്രങ്ങളും
*കൊട്ടാരക്കര ശ്രീധരൻ നായർ - തൊമ്മൻ
*കവിയൂർ പൊന്നമ്മ - അച്ചാമ്മ
*സത്യൻ - പാപ്പച്ചൻ
*മധു - കുഞ്ഞച്ചൻ
*അംബിക - ശോശാമ്മ
*ഷീല - മേരിക്കുട്ടി
*അടൂർ ഭാസി - മീനച്ചിൽക്കാരൻ
*അടൂർ പങ്കജം - മേരിക്കുട്ടിയുടെ അമ്മ
*ജോസഫ് ചാക്കോ - കപ്യാർ
*നിലമ്പൂർ അയിഷ -
*വഞ്ചിയൂർ രാധ ‌-
*ഗോപിനാഥ് ‌- ജെയിംസ്
*സരോജ - ചിന്നമ്മ
*ബേബി ലൈല -
*ബേബി ശോഭ -
*മാസ്റ്റർ ബഷീർ -
*മാസ്റ്റർ കരുണാകരൻ -

## പിന്നണിഗായകർ
*കെ.ജെ. യേശുദാസ്
*കെ.പി. ഉദയഭാനു
*പി. ലീല
*പി.ബി. ശ്രീനിവാസ്
*എസ്. ജാനകി

## അണിയറപ്രവർത്തകർ
*ബാനർ -- ഭഗവതി പിക്ചേർസ്
*വിതരണം -- തിരുമേനി പിക്ചേഴ്സ്
*കഥ—ജെ. ശശികുമാർ
*തിരക്കഥ—ശശികുമാർ
*സംഭാഷണം -- പി ജെ ആന്റണി
*സംവിധാനം --  ജെ. ശശികുമാർ
*നിർമ്മാണം --  വി പി എം മാണിക്യം, എം എസ് കാശിവിശ്വനാഥൻ
*ഛായാഗ്രഹണം --  ഡബ്ല്യൂ ആർ സുബ്ബറാവു
*ചിത്രസംയോജനം -- എ തങ്കരാജ്
*ഗാനരചന—വയലാർ രാമവർമ്മ,  വർഗീസ് മാളിയേക്കൽ
*സംഗീതം -- എം എസ് ബാബുരാജ്, ജോബ്

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*സ്കൂപ് വെബ് ഡേറ്റാബേസിലനിന്ന് തൊമ്മന്റെ മക്കൾ

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വയലാർ- ബാബുരാജ് ഗാനങ്ങൾവർഗ്ഗം:വയലാറിന്റെ ഗാനങ്ങൾ|വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾവർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം:ഷീല അഭിനയിച്ച ചലച്ചിത്രങ്ങൾ 
വർഗ്ഗം:സത്യൻ- ഷീല ജോഡി
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
മലയാളീ ഹൗസ്

സൂര്യ ടി.വിയിൽ 2013 മെയ് 15 മുതൽ പ്രക്ഷേപണമാരംഭിച്ച ഒരു റിയാലിറ്റി ഷോ ആണ് **മലയാളീ ഹൗസ്**. അന്താരാഷ്ട്ര റിയാലിറ്റി ഷോയായ ബിഗ് ബ്രദറിൻറെയും അതിന്റെ ഇന്ത്യൻ രൂപമായ ബിഗ് ബോസിന്റെയും അതേ രൂപത്തിലും, ഭാവത്തിലുമാണ് ഈ പരിപാടി രൂപപ്പെടുത്തിയിട്ടുള്ളത്.

## വീട്
ഹൈദരാബാദിലെ ജെമിനി സ്റ്റുഡിയോയിൽ പ്രത്യേകം സജ്ജീകരിച്ച ഇടത്തിലാണ് റിയാലിറ്റി ഷോ അരങ്ങേറുന്നത്. കേരള മാത്രകയിൽ സജ്ജീകരിച്ച വീട്ടിൽ മുപ്പതോളം ക്യാമറകൾ ഉണ്ട്.

## പങ്കെടുക്കുന്നവർ
വിവിധ മേഖലകളിൽ പ്രസിദ്ധരായ മലയാളികളാണ് ഈ ഗെയിം ഷോയിൽ പങ്കെടുക്കുന്നത്.

## വിമർശനങ്ങൾ

മലയാളി ഹൌസ് റിയാലിറ്റി ഷോയ്ക്ക് ആരംഭം മുതലേ വിവിധ ഭാഗങ്ങളിൽ നിന്നുള്ള വിമർശനങ്ങൾ നേരിട്ടിരുന്നു, പ്രധാനമായും മലയാളത്തിലെ പത്ര ടെലിവിഷൻ മേഖലയിൽ നിന്നായിരുന്നു വിമർശനങ്ങൾ. ഇടക്ക് അവതാരകയായ രേവതി തൽസ്ഥാനത്  നിന്നും മാറുകയാണെന്നും അഭ്യുഹങ്ങൾ ഉണ്ടായിരുന്നു

## അവലംബം

വർഗ്ഗം:മലയാളം റിയാലിറ്റി ഷോകൾ

## പുറംകണ്ണികൾ
*-"ശബരിമലയും എസ്.എഫ്.ഐയും"-മലയാളി ഹൗസിനെകുറിച്ച് മാധ്യമം മുഖപ്രസംഗം -ജൂൺ 7 ,2013
മറവൻ

മുഖ്യമായും തമിഴ്‌നാട്ടിലെ മധുര, തിരുനെൽവേലി,  തേനി, ശിവഗംഗ, രാമനാഥപുരം, ദിണ്ഡിഗൽ, വിരുതുനഗർ, തൂത്തുക്കുടി, തെക്കൻ തിരുവിതാംകൂർ തുടങ്ങിയ പ്രദേശങ്ങളിൽ വസിച്ചിരുന്ന ഒരു പുരാതന ദ്രാവിഡ വർഗ്ഗമാണു് **മറവർ**.  മുൻകാലങ്ങളിൽ യുദ്ധവീര്യത്തിനും അക്രമാസക്തിക്കും പേരുകേട്ട ഒരു വർഗ്ഗമായിരുന്നു ഇവർ. 19-ആം നൂറ്റാണ്ടിന്റെ തുടക്കത്തിൽ ബ്രിട്ടീഷ് മേൽക്കോയ്മയ്ക്കെതിരെ അവർ പ്രാദേശികമായി ശക്തമായ വെല്ലുവിളി ഉയർത്തി. മാർത്താണ്ഡവർമ്മ ഇവരെ തന്റെ കൂലിപ്പട്ടാളത്തിൽ ചേർത്തിരുന്നു.. രാമനാട് തുടങ്ങിയ സ്ഥലങ്ങൾ പൂർണ്ണമായ ബ്രിട്ടീഷ് ആധിപത്യത്തിൽ വരുന്നതിനുമുമ്പ് മറവരായിരുന്നു ഭരിച്ചിരുന്നതു്. നിയമവാഴ്ച്ചയോട് തീരെ മതിപ്പില്ലായിരുന്ന ഒരു സമുദായം എന്ന പേരിൽ തന്നെ അവർ കുപ്രസിദ്ധരായിരുന്നു. എന്നാൽ ആധുനികകാലത്ത് സമൂഹത്തിന്റെ മുഖ്യധാരയിലേക്കു് അവരുടെ സംസ്കാരം താരതമ്യേന ഇഴുകിച്ചേർന്നിട്ടുണ്ടു്. തമിഴ്നാട്ടിലെ മറ്റു സമുദായങ്ങളെപ്പോലെ മറവന്മാരിലും നല്ലൊരു ശതമാനം ഇന്ത്യയിലെ മറ്റു ഭാഗങ്ങളിലേക്കും ശ്രീലങ്ക, മലേഷ്യ, സിംഗപ്പൂർ തുടങ്ങിയ വിദേശനാടുകളിലേക്കും കുടിയേറിപ്പാർത്തിട്ടുണ്ടു്.

## കൊണ്ടയംകോട്ട മറവന്മാർ
തിരുനെൽവേലിയുടെ തെക്കേ ഭാഗങ്ങളിൽ ജീവിച്ചിരുന്ന മറവസമൂഹങ്ങളെയാണ് **കൊണ്ടയംകോട്ട മറവന്മാർ** എന്നു വിളിച്ചിരുന്നതു്. ആറു ഗോത്രങ്ങളും അവയിലോരോന്നിനും മൂന്നു ചില്ല(ശാഖ)കളും ആയിട്ടായിരുന്നു ഇവരുടെ സമൂഹജീവിതം. ഓരോ ഗോത്രത്തിനും ഒരു സസ്യത്തിന്റെ പേരുണ്ടായിരുന്നു. കുരുമുളകുകൊടി (വീരമുടിതങ്കിനൻ, ചെതർ, ചെമന്ത), വെറ്റിലക്കൊടി (അഗസ്ത്യർ, മരുവീട്, അഴകിയ പാണ്ഡ്യൻ), തെങ്ങ് (വാണിയൻ, വേട്ടുവൻ, നടൈവേന്തർ), കമുകു് (കേൾനമ്പ്, അൻപുട്രൻ, ഗൗതമൻ), ഈന്ത് (ചടച്ചി, ശങ്കരൻ, പിച്ചിപ്പിള്ളൈ),  പന (അഖിലി, ലോകമുരളി, ജാംബവർ) എന്നിങ്ങനെയായിരുന്നു ഈ ഗോത്രങ്ങളുടേയും ചില്ലകളുടേയും പേരുകൾ.

വിചിത്രമായ ആചാരങ്ങളാണു്  കൊണ്ടയംകോട്ട മറവന്മാർക്കുണ്ടായിരുന്നതു്.  അവരുടെ വിവാഹബന്ധങ്ങൾ പ്രത്യേകം ശ്രദ്ധേയമായിരുന്നു. തായ്‌വഴി (മരുമക്കത്തായം) ദായക്രമമാണ് അവരുടേത് . അതായത്  മക്കൾ അമ്മയുടെ ഗോത്രത്തിൽ ഉൾപ്പെടുന്നു. മറവസമുദായത്തിലെ പുരുഷൻമാർ സ്വന്തം ഗോത്രത്തിൽ നിന്നും വിവാഹം ചെയ്തുകൂടാ. മാത്രമല്ല, മറ്റു ഗോത്രങ്ങളിൽ നിന്നുപോലും നിശ്ചിതമായ നിബന്ധനകളുണ്ട് . ഉദാഹരണത്തിന്  വെറ്റിലക്കൊടി ഗോത്രത്തിൽ പെട്ടയാൾക്ക് തെങ്ങുഗോത്രത്തിലുള്ള ഒരു സ്ത്രീയെ വിവാഹം കഴിക്കാം. എന്നാൽ കമുകു ഗോത്രത്തിലേയോ ഈന്തു ഗോത്രത്തിലേയോ  സ്ത്രീ നിഷിദ്ധമായിരിക്കും. രണ്ടു സഹോദരന്മാരുടെ മക്കൾ പരസ്പരം വിവാഹം ചെയ്തുകൂടാ. എന്നാൽ സഹോദരന്റേയും സഹോദരിയുടേയും മക്കൾ പരസ്പരം വിവാഹം ചെയ്തിരിക്കണമെന്നാണു കീഴ്വഴക്കം. പുരുഷൻ സാധാരണ അയാളുടെ പിതാവിന്റെ 'ചില്ല'യിൽ പെട്ട സ്ത്രീയെ വരിക്കണം. വിധവകൾക്കു് ഭർത്താവിന്റെ ജ്യേഷ്ഠസഹോദരനെ പുനർവിവാഹം ചെയ്യാം. എന്നാൽ അനുജനെ വിവാഹം ചെയ്യുന്നതു് നിഷിദ്ധമാണ് . സ്വത്തുകൈമാറ്റം പുരുഷപ്രജകളിലൂടെയാണ്. സ്ത്രീകൾക്ക് സ്വത്തവകാശമില്ല.

## അവലംബം

വർഗ്ഗം:ദക്ഷിണേന്ത്യയിലെ പുരാതനഗോത്രങ്ങൾ
മട്ടി

ഏഷ്യയിലെയും ആസ്ത്രേലിയയിലെയും മഴക്കാടുകളിൽ കാണുന്ന ഒരു മരമാണ് **മട്ടി**. . **മട്ടിപ്പാല, മട്ടിപ്പാൽ, പൊങ്ങില്യം, ധൂപ്, പെരുമരം** എന്നെല്ലാം പേരുകളുണ്ട്. 1000 മീറ്റർ വരെ ഉയരമുള്ള നിത്യഹരിതവനങ്ങളിലെയും അർദ്ധനിത്യഹരിതവനങ്ങളിലെയും ഓരങ്ങളിൽ കാണപ്പെടുന്നു. മരത്തിൽ നിന്നും ഊറിവരുന്ന കറ ഔഷധമായി ഉപയോഗിക്കാറുണ്ട്. ചന്ദനത്തിരിയുണ്ടാക്കാനും തീപ്പെട്ടി നിർമ്മാണത്തിനും ഉപയോഗിക്കാറുണ്ട്. തടി വ്യാവസായിക പ്രാധാന്യമുള്ളതാണ്. അലങ്കാരവൃക്ഷമായും നട്ടുവളർത്തുന്നു, കുരുമുളക് വള്ളി പടർത്താൻ വേണ്ടിയും വളർത്തിവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സിമരൂബേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഏകനാഥ് സോൾക്കർ

ഇന്ത്യൻ ക്രിക്കറ്റിലെ ഒരു ഓൾ റൗണ്ടർ ആയ **ഏകനാഥ് സോൾക്കർ** മഹാരാഷ്ട്രയിലെ മുംബൈയിൽ ജനിച്ചു. (മാർച്ച്18, 1948 – ജൂൺ 26, 2005 ) ഇന്ത്യയ്ക്കു വേണ്ടി 27 ടെസ്റ്റ് മത്സരങ്ങളും 7 ഏകദിനമത്സരങ്ങളും സോൾക്കർ കളിച്ചിട്ടുണ്ട്.  ബാറ്റ്സ്മാന്റെ ഏറ്റവും അടുത്ത് ഫീൽഡ് ചെയ്യുന്നതിനുള്ള സോൾക്കറുടെ പ്രാഗല്ഭ്യം (close fielding)ഇംഗ്ലണ്ടുമായുള്ള 1971 ലെ ഓവൽ ടെസ്റ്റിൽ ഇന്ത്യയ്ക്കു തുണയായിട്ടുണ്ട്. 'ഞാൻ കണ്ടതിൽ വച്ച് ഷോട്ട് ലെഗ് സ്ഥാനത്ത് ഫീൽഡുചെയ്യുന്ന ഏറ്റവും മികച്ച കളിക്കാരൻ' എന്ന് ടോണി ഗ്രെഗ് ഒരിയ്ക്കൽ സോൾക്കറെ വിശേഷിപ്പിയ്ക്കുകയുണ്ടായി.

27 മത്സരങ്ങളിലായി 53 ക്യാച്ചുകൾ സോൾക്കർ എടുത്തിട്ടുണ്ട്.20 ടെസ്റ്റുകളിലധികം കളിച്ച വിക്കറ്റ് കീപ്പറല്ലാത്ത കളിക്കാരെ സംബന്ധിച്ച് വിലയിരുത്തുമ്പോൾ ഇത്  ടെസ്റ്റ്കളിയിലെ മികച്ച ശരാശരിയാണെന്നു കാണാം.
## അവലംബം

## പുറം കണ്ണികൾ
*
*Eknath Solkar at Cricket Archive

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1948-ൽ ജനിച്ചവർ
ഇന്ത്യയിലെ ബ്രിട്ടീഷ് ഭരണം

ഇന്ത്യയിലെ ബ്രിട്ടീഷ് ഭരണത്തെ രണ്ട് കാലയളവുകളായി തിരിക്കാറുണ്ട്. ബ്രിട്ടീഷ് ഈസ്റ്റ് ഇന്ത്യ കമ്പനി ഭരിച്ചിരുന്ന 1858 വരെയുള്ള കാലയളവിനെ കമ്പനിഭരണം എന്നും അതിനു ശേഷം ബ്രിട്ടീഷ് സർക്കാരിന്റെ നേരിട്ടുള്ള ഭരണത്തെ ബ്രിട്ടീഷ് രാജ് എന്നും അറിയപ്പെടുന്നു. 1857-ലെ ലഹളക്കു ശേഷം നിർമ്മിക്കപ്പെട്ട ഗവൺമെന്റ് ഓഫ് ഇന്ത്യ ആക്റ്റ്‌ 1858 നിയമപ്രകാരമാണ് ഈ ഭരണമാറ്റം നടന്നത്.

വർഗ്ഗം:ഇന്ത്യാചരിത്രം
വർഗ്ഗം:ഇന്ത്യയിലെ ബ്രിട്ടീഷ് ഭരണം
മാൻ ഓഫ് സ്റ്റീൽ

2013-ൽ പുറത്തിറങ്ങിയ ഒരു സൂപ്പർ ഹീറോ ചലച്ചിത്രം ആണ് **മാൻ ഓഫ് സ്റ്റീൽ**. കോമിക് കഥാപാത്രം ആയ സൂപ്പർമാൻ ആണ് ചലച്ചിത്രത്തിന്റെ കേന്ദ്ര കഥാപാത്രം. സൂപ്പർമാന്റെ ഉൽപത്തിയുടെ കഥ ആണ് ഇതിൽ പ്രതിപാദിക്കുന്ന വിഷയം.

## കഥ

## അഭിനേതാക്കൾ
ഹെൻറി കേവിൽ-സൂപ്പർമാൻ/കാൽ-എൽ/

## അവലംബം

## പുറത്തേക്കള്ള കണ്ണികൾ

* 
* 
* 
* 
* 
* 

വർഗ്ഗം:2013-ൽ പുറത്തിറങ്ങിയ ഇംഗ്ലീഷ് ചലച്ചിത്രങ്ങൾ
അരിയാപൊരിയൻ

5 മീറ്റർ വരെ പൊക്കം വയ്ക്കുന്ന ഒരു ചെറിയ മരമാണ് **അരിയാപൊരിയൻ**. . **ചെറുതാളി, നൂലിത്താളി, നീലത്താളി, മയിൽക്കൊമ്പി** എന്നെല്ലാം പേരുകളുണ്ട്. 900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. പലവിധ ഔഷധഗുണവുള്ള ഈ ചെടി രക്തസമ്മർദ്ദത്തിന് ഉപയോഗിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഔഷധഗുണപരീക്ഷണത്തെപ്പറ്റി
* http://www.ars-grin.gov/cgi-bin/npgs/html/taxon.pl?3639

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പശുപതി

"മൃഗങ്ങളുടെ പ്രഭു" എന്ന നിലയിൽ ഹിന്ദുദേവനായ ശിവന്റെ അവതാരമാണ് **പശുപതി** ( സംസ്കൃത *പശുപതി* ). ലോകമെമ്പാടുമുള്ള ഹിന്ദുക്കളിൽ  ശൈവർ അദ്ദേഹത്തെ ആരാധിക്കുന്നു,  പ്രത്യേകിച്ചും നേപ്പാളിൽ, പശുപതിനാഥ് എന്നറിയപ്പെടുന്ന അദ്ദേഹത്തെ ഹിന്ദുക്കൾ ദേശീയ ദേവതയായി കണക്കാക്കുന്നു.     
&#x5B; *[[വിക്കിപീഡിയ:Citation needed|<span title="This claim needs references to reliable sources. (July 2019)">അവലംബം ആവശ്യമാണ്</span>]]* &#x5D;

## പദോൽപ്പത്തി
*പ ശുപതി* "എല്ലാ മൃഗങ്ങളുടെയും നാഥൻ" യഥാർത്ഥത്തിൽ വേദ കാലഘട്ടത്തിലെ രുദ്രന്റെ ഒരു *വിശേഷണമായിരുന്നു*  ഇപ്പോൾ ഇത് ശിവന്റെ ഒരു വിശേഷണമാണ്.  

## ദേവത
ഹിന്ദു ത്രിത്വങ്ങളിലൊന്നായ ശിവന്റെ അവതാരമാണ് പശുപതിനാഥ്. അവൻ ശക്തിയുടെ പുല്ലിംഗമാണ്. 

പശുപതിനാഥിന്റെ അഞ്ച് മുഖങ്ങൾ ശിവന്റെ വിവിധ അവതാരങ്ങളെ പ്രതിനിധീകരിക്കുന്നു; സദ്യോജതൻ (ബറൂൺ എന്നും അറിയപ്പെടുന്നു), വാമദേവൻ (ഉമാ മഹേശ്വര എന്നും അറിയപ്പെടുന്നു), തത്പുരുഷൻ, അഘോരൻ, ഈശാനൻ. എന്നിവർ യഥാക്രമം പടിഞ്ഞാറ്, വടക്ക്, കിഴക്ക്, തെക്ക്, സെനിത്ത് എന്നിവയെ അഭിമുഖീകരിക്കുന്നു, ഹിന്ദുമതത്തിന്റെ അഞ്ച് പ്രാഥമിക ഘടകങ്ങളായ ഭൂമി, ജലം, വായു, വെളിച്ചം, ഈതർ എന്നിവയെ പ്രതിനിധീകരിക്കുന്നു.  

ശിവന്റെ ഈ മുഖങ്ങളെ പുരാണങ്ങൾ വിവരിക്കുന്നു  

സദ്യോജാതൻ, വാമദേവൻ തത്പുരുഷൻ അഖോരൻ എന്നിവരാണ് നാലുമുഖങ്ങൾ. അഞ്ചാമത്തെതായ ഈശാനനെ മുനിമാർക്കുകൂടി അപ്യാപ്യമാണ്

## നേപ്പാൾ
[ലഘുചിത്രം| പശുപതിനാഥ് ക്ഷേത്രം, [നേപ്പാൾ ]]
നേപ്പാൾ ഔദ്യോഗികമായി മതേതര രാജ്യമാണെങ്കിലും, ജനസംഖ്യ പ്രധാനമായും ഹിന്ദുക്കളാണ്, ശ്രീ പശുപതിനാഥ് ദേശീയ ദേവതയായി കണക്കാക്കപ്പെടുന്നു. ബാഗ്മതി നദിയുടെ തീരത്ത് സ്ഥിതി ചെയ്യുന്ന പശുപതിനാഥ ക്ഷേത്രം നേപ്പാളിലെ ഏറ്റവും പുണ്യ സ്ഥലമായി കണക്കാക്കപ്പെടുന്നു. പശുപതിനാഥ് നേപ്പാളിൽ ഒരു മാൻ രൂപത്തിൽ താമസിക്കാൻ തുടങ്ങി, തുടർന്ന് കാഠ്മണ്ഡു താഴ്‌വര കണ്ടപ്പോൾ അതിന്റെ ഭംഗിയിൽ കവിഞ്ഞൊഴുകിയതായി പുരാണങ്ങൾ പറയുന്നു. 

## ഇന്ത്യ
ലഘുചിത്രം| ഇന്ത്യയിലെ മന്ദ്‌സ ur ർ ക്ഷേത്രത്തിൽ പശുപതിനാഥ പ്രഭുവിന്റെ ലിംഗം ചിത്രം.
ഇന്ത്യയിലെ മധ്യപ്രദേശിലെ മന്ദ്‌സൗറിലെ ശിവാന നദിയുടെ തീരത്ത് ഒരു പശുപതിനാഥ ക്ഷേത്രം സ്ഥിതിചെയ്യുന്നു. മന്ദ്‌സൗറിലെ ഏറ്റവും പ്രധാനപ്പെട്ട ആരാധനാലയങ്ങളിലൊന്നാണിത്. പശുപതിനാഥന്റെ രൂപത്തിലുള്ള ശിവൻ അതിന്റെ പ്രധാന ദേവതയാണ്. ശിവന്റെ എട്ട് മുഖങ്ങൾ പ്രദർശിപ്പിക്കുന്ന സവിശേഷമായ ഒരു ശിവലിംഗമാണ് ഇതിന്റെ പ്രധാന ആകർഷണം. ശ്രീകോവിലിൽ നാല് വാതിലുകളുണ്ട്, ഇത് പ്രധാന ദിശകളെ പ്രതിനിധീകരിക്കുന്നു.  

## ഇതും കാണുക

* പോട്‌നിയ തെറോൺ 
* പശുപത ഷൈവിസം 
* പശുപതി മുദ്ര 

## കുറിപ്പുകൾ

## പരാമർശങ്ങൾ

* 
* 
* 
* 
* 
*  - This work compares eight versions of the Śivasahasranāmāstotra.  The Preface and Introduction (in English) by Ram Karan Sharma provide an analysis of how the eight versions compare with one another.  The text of the eight versions is given in Sanskrit.
* 
വർഗ്ഗം:ഹിന്ദു ദേവന്മാർ
വർഗ്ഗം:പരമശിവന്റെ രൂപങ്ങൾ
എസ്. കൊന്നനാട്ട്

**എസ്. കൊന്നനാട്ട്** എന്നറിയപ്പെട്ടിരുന്ന സ്വാമിനാഥൻ കൊന്നനാട്ട് മലയാള സിനിമാ രംഗത്തെ അറിയപ്പെടുന്ന കലാസംവിധായകനായിരുന്നു. അഞ്ഞൂറിലധികം സിനിമകളുടെ കലാസംവിധാനം നിർവഹിച്ചിട്ടുള്ള എസ്. കൊന്നനാട്ട് സുറുമയിട്ട കണ്ണുകൾ എന്ന ചിത്രത്തിന്റെ സംവിധാനവും നിർവഹിച്ചിട്ടുണ്ട്.  2003ൽ പി. ഗോപീകൃഷ്ണൻ സംവിധാനം ചെയ്ത ‘സൗദാമിനി’എന്ന ചിത്രത്തിന് വേണ്ടിയാണ് അവസാനമായി കലാസംവിധാനം നിർവഹിച്ചത്. 500 ൽ അധികം മലയാള ചിത്രങ്ങൾക്ക് അദ്ദേഹം കലാസംവിധാനം ചെയ്തിട്ടുണ്ട്.

കോഴിക്കോട് വെസ്റ്റ്ഹിൽ സ്വദേശിയായ എസ്. കൊന്നനാട്ടും, കോഴിക്കോട് സ്വദേശിയായ ഹാസ്യനടൻ മാമുക്കോയയും അടുത്ത സുഹൃത്തുക്കളായിരുന്നു. നാടകരംഗത്തു നിന്നും സിനിമാരംഗത്തേക്കു പ്രവേശിച്ച മാമുക്കോയ 1982-ൽ എസ്. കൊന്നനാട്ട് സംവിധാനം ചെയ്ത് പുറത്തു വന്ന സുറുമയിട്ട കണ്ണുകൾ എന്ന ചിത്രത്തിൽ അഭിനയിച്ചിട്ടുണ്ട്. പ്രസ്തുത ചിത്രത്തിലേക്ക് മാമുക്കോയയെ നിർദ്ദേശിച്ചത് വൈക്കം മുഹമ്മദ് ബഷീർ ആയിരുന്നു.

രാമു കാര്യാട്ട് സംവിധാനം ചെയ്ത മുടിയനായ പുത്രൻ (1961) എന്ന ചിത്രത്തിലൂടെ രംഗത്തു വന്ന എസ്. കൊന്നനാട്ട് പിന്നീട് 2003 വരെ സജീവമായിരുന്നു. 2013 ജൂൺ 16-ാം തിയതി 88-ാമത്തെ വയസ്സിൽ ചെന്നൈ പോരൂരിലുള്ള സ്വവസതിയിൽ അന്തരിച്ചു. 

## അവലംബം

വർഗ്ഗം:ചലച്ചിത്ര കലാസംവിധായകർ
റോവാൻ അറ്റ്കിൻസൺ

ബ്രിട്ടീഷ് ഹാസ്യനടനും തിരക്കഥാകൃത്തുമാണ് **റോവാൻ സെബാസ്റ്റ്യൻ അറ്റ്കിൻസൺ** (ജ: 6 ജനുവരി1955).മിസ്റ്റർ ബീൻ എന്ന ഹാസ്യപ്രധാനമായ ടെലിവിഷൻ പരിപാടിയിലൂടെയാണ് അറ്റ്കിൻസൺ പ്രശസ്തനായത്. 1979 മുതൽ 1982 പ്രദർശിപ്പിച്ചിരുന്ന 'നോട്ട് ദ് നയൻ ഒ ക്ലോക്ക് ന്യൂസ്'(Not the Nine O'Clock News) എന്ന ടെലിവിഷൻ ഹാസ്യപരിപാടിയിലൂടെയാണ് ഇദ്ദേഹം രംഗത്തുവന്നത്.

ഒബ്സർവർ പത്രം 2005 ൽ അറ്റ്കിൻസനെ ഏറ്റവും രസികന്മാരായ 50 ഹാസ്യനടന്മാർ എന്ന പട്ടികയിൽ പെടുത്തിയിട്ടുണ്ട്. മിസ്റ്റർ ബീൻ ചലച്ചിത്രങ്ങളിലും അറ്റ്കിൻസൺ തന്റെ സാന്നിദ്ധ്യം അറിയിച്ചിട്ടുണ്ട്. ഓക്സ്ഫഡ് സർവ്വകലാശാലയിലെ ക്യൂൻസ് കോളേജിൽ ഇലക്ട്രിക്കൽ എഞ്ചിനീയറിങ്ങിൽ ബിരുദാനന്തരപഠനം തുടർന്ന അറ്റ്കിൻസൺ 2006 ൽ ഓണററി ഫെലോഷിപ് നേടുകയുണ്ടായി. റേഡിയോ മാധ്യമരംഗത്തും അദ്ദേഹം പ്രവർത്തിയ്ക്കുകയുണ്ടായി.1978 കാലത്ത് ബി.ബി.സി. റേഡിയോ 3 ൽ 'അറ്റ്കിറ്റ്സൺ പീപ്പിൾ' എന്ന പരിപാടിയാണ് അവതരിപ്പിച്ചുവന്നിരുന്നു. സിറ്റ്കോമ്സ് *[[ബ്ലാക്കാഡർ]]* *[[മിസ്റ്റർ ബീൻ]]* *[[നോട്ട് ദി നൈൻ '0' ക്ലോക്ക്]]* എന്നിവ പ്രേക്ഷകശ്രദ്ധ ആകർഷിച്ചു. വാൾട്ട് ഡിസ്നിയുടെ *[[ദി ലയൺ കിങ്]]* എന്ന പരമ്പരക്ക് വേണ്ടി ശബ്ദമിശ്രണവും നടത്തിയിട്ടുണ്ട്.

## ആദ്യകാലം
റോഡ്നി അറ്റ്കിൻസൺ, റുപെർട്ട് അറ്റ്കിൻസൺ എന്നിവരാണ് റോവാൻ അറ്റ്കിൻസറ്റ്നെ മുതിർന്ന സഹോദരങ്ങൾ.

## അവലംബം

## പുറം കണ്ണികൾ

* 
* Rowan Atkinson biography at BFI Screenonline

വർഗ്ഗം:1955-ൽ ജനിച്ചവർ
വർഗ്ഗം:ജനുവരി 6-ന് ജനിച്ചവർ
വർഗ്ഗം:ജീവചരിത്രം
വർഗ്ഗം:ഇംഗ്ലീഷ് ചലച്ചിത്ര നടന്മാർ
ക്ലോസ്ഡ് സർക്യൂട്ട് ടെലിവിഷൻ

വീഡിയോ ക്യാമറകളിൽ നിന്ന് ട്രാൻസ്മിറ്റ് ചെയ്യുന്ന സിഗ്നലുകൾ  ഒരു പ്രത്യേക സ്ഥലത്തിരുന്ന് കുറച്ച് മോണിറ്ററുകളിൽ നിരീക്ഷിക്കാനുള്ള സംവിധാനമാണ് **സിസി ടിവി**(CCTV) അഥവാ **ക്ലോസ്ഡ് സർക്യൂട്ട് ടെലിവിഷൻ**.
ഗ്രമാറ്റിക്ക ഗ്രന്ഥോണിക്ക

അർണ്ണോസ് പാതിരി രചിച്ച, മലയാളലിപിയിലുള്ള ഒരു സംസ്കൃതവ്യാകരണ ഗ്രന്ഥമാണ് **ഗ്രമാറ്റിക്ക ഗ്രന്ഥോണിക്ക**. കേരളത്തിൽ വെച്ച് എഴുതിയ ഈ ഗ്രന്ഥം കൈയ്യെഴുത്ത് പ്രതിയായാണ് ലഭ്യമായിരുന്നത്.  രചനാ കാലഘട്ടം 1730-1732 ആണെന്ന് കരുതപ്പെടുന്നു. പൗളിനോസ് പാതിരി 1790 ഓടെ ഈ കൈയ്യെഴുത്തു പ്രതി റോമിലേക്ക് കൊണ്ടു പോയി. റോമിലെ പ്രൊപ്പഗാൻഡാ കോളേജിൽ സൂക്ഷിച്ചിരുന്ന ഈ കൃതി പിന്നീട് അപ്രത്യക്ഷമായി, പാശ്ചാത്യലോകത്ത് സംസ്കൃതഭാഷാ പഠനത്തിനു അവലംബം ആയി ഉപയോഗിച്ചിരുന്ന ഏറ്റവും പഴയ ഗ്രന്ഥങ്ങളിൽ ഒന്നായിരുന്നു ഗ്രമാറ്റിക്ക ഗ്രന്ഥോണിക്ക. 18ആം നൂറ്റാണ്ടിൽ ഈ ഗ്രന്ഥത്തെ അവലംബമാക്കിയ പഠനങ്ങളുടെ ധാരാളം സൂചനകൾ ഉണ്ടെങ്കിലും 19അം നൂറ്റാണ്ടിന്റെ പകുതിയോടെ ഈ കൈയ്യെഴുത്ത് പ്രതി നഷ്ടപ്പെട്ടു. 
## വീണ്ടെടുപ്പ്
ലുവേയിൻ സർവകലാശാലയിലെ ഭാഷാ ശാസ്ത്ര ചരിത്ര പ്രൊഫസർ മൂൺവാൻഹാളാണ് ഈ അമൂല്യ പുസ്തകം കണ്ടെത്തിയത്. "അച്ചടി മഷി പുരണ്ട ആദ്യ സംസ്കൃത വ്യാകരണ ഗ്രന്ഥം" എന്നാണ് അദ്ദേഹം ഇതിനെ വിശേഷിപ്പിച്ചത്. ഈ കൃതി  പോട്ട്സ്ഡാം സർവകലാശാലയിലെ ഭാഷാശാസ്ത്ര ഗവേഷകരായ  Toon Van Hal, K.U. Leuven എന്നീ രണ്ട് ഗവേഷകർ ചേർന്ന് 2010ൽ ഇറ്റലിയിലെ ഒരു പുരാതന മഠത്തിൽ നിന്ന്  ഗ്രമാറ്റിക്ക ഗ്രന്ഥോണിക്കയുടെ നഷ്ടപ്പെട്ട കൈയ്യെഴുത്ത് പ്രതി കണ്ടെടുത്തു. ഈ കൈയ്യെഴുത്ത് പ്രതി ആധാരമാക്കി Toon Van Hal, Christophe Vielle എന്നിവർ ചേർന്ന് ഗ്രമാറ്റിക്ക ഗ്രന്ഥോണിക്ക  2013 ഏപ്രിൽ മാസത്തിൽ പുനഃപ്രസിദ്ധീകരിച്ചു.മുഴുവൻ മൂലകൃതിയുടെയും ഫോട്ടോകോപ്പിയും ഒരോ പേജിന്റെയും അച്ചടി രൂപവും ചേർത്തിട്ടുണ്ട്. ലത്തീൻ ഭാഷയിലാണ് വ്യാകരണ നിയമങ്ങളും മറ്റും വിശദീകരിച്ചിട്ടുള്ളത്.

## അവലംബം


വർഗ്ഗം:സംസ്കൃത വ്യാകരണ ഗ്രന്ഥങ്ങൾ
വർഗ്ഗം:പ്രാചീന ഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം
കന്നിക്കൊയ്ത്ത്

വൈലോപ്പിള്ളി ശ്രീധരമേനോൻ രചിച്ച പ്രശസ്തമായ ഒരു കവിതയാണ് **കന്നിക്കൊയ്ത്ത്**. 

കൊയ്ത്തിനെ ഒരുത്സവമാക്കുന്ന പ്രകൃതിയുടെ പ്രസാദാത്മകതയെ മൃത്യുവിന്റെ ധാഷ്ട്യത്തിന്ന്മുകളിൽ ജീവിതാസക്തിയുടെ വിജയമായി ചിത്രീകരിച്ചിരിക്കുന്നു.  ഓരോകൊയ്ത്തും അടുത്തവിത്തിറക്കത്തിനാണെന്ന് നമ്മെ ഓർമ്മിപ്പിക്കുന്നു. അതുകൊണ്ട കൊയ്ത്തിനെ (മരണത്തെ) ഉത്സവമാക്കാൻ കവി ക്ഷണിക്കുന്നു.

വർഗ്ഗം:മലയാളകവിതകൾ
ഇന്ത്യയിലെ ബാങ്കുകളുടെ പട്ടിക

ഇന്ത്യയിൽ പ്രവർത്തിക്കുന്ന ബാങ്കുകളുടെ ഒരു പട്ടിക ചുവടെ ചേർക്കുന്നു. ഇവയെ ദേശസാൽകൃത ബാങ്കുകൾ, പൊതുമേഖലാ ബാങ്കുകൾ, പ്രാദേശിക ഗ്രാമീണബാങ്കുകൾ, സ്വകാര്യ ബാങ്കുകൾ, വിദേശ ബാങ്കുകൾ എന്നിവയായി തരംതിരിച്ചിരിക്കുന്നു.

## ദേശസാൽകൃത ബാങ്കുകൾ
ദേശസാൽകൃത ബാങ്കുകളെ ദേശസാൽകൃത പൊതുമേഖലാ ബാങ്കുകൾ, ഭാരതീയ സ്റ്റേറ്റ് ബാങ്കും സഹബാങ്കുകളും എന്നുമായി തരം തിരിച്ചിരിക്കുന്നു.

### ഇന്ത്യൻ സ്റ്റേറ്റ് ബാങ്കുകൾ
* സ്റ്റേറ്റ് ബാങ്ക് ഓഫ് ഇന്ത്യ
### ദേശസാൽകൃത പൊതുമേഖലാ ബാങ്കുകൾ
#
# ഇന്ത്യൻ ഓവർസീസ് ബാങ്ക്
# 
#
# പഞ്ചാബ് നാഷണൽ ബാങ്ക്
# പഞ്ചാബ് ആൻഡ്‌ സിന്ധ് ബാങ്ക് 
# ബാങ്ക് ഓഫ് ബറോഡ
# ബാങ്ക് ഓഫ് ഇന്ത്യ
# ബാങ്ക് ഓഫ് മഹാരാഷ്ട്ര
# യൂണിയൻ ബാങ്ക് ഓഫ് ഇന്ത്യ
#  യുണൈറ്റഡ്‌  ബാങ്ക് ഓഫ് ഇന്ത്യ
# യൂക്കോ ബാങ്ക്
# വിജയ ബാങ്ക്
#
### പ്രാദേശിക ഗ്രാമീണബാങ്കുകൾ
# കേരള ഗ്രാമീൺ ബാങ്ക്
(പട്ടിക അപൂർണ്ണമാണ്)

### സ്വകാര്യമേഖലാ ബാങ്കുകൾ
# ആക്സിസ് ബാങ്ക് (പഴയ യു ടി ഐ ബാങ്ക്)
# ബന്ധൻ ബാങ്ക്
# ഇൻഡസ് ഇൻഡ് ബാങ്ക്
# എച്ച്.ഡി.എഫ്.സി ബാങ്ക്
# ഏ ബി എൻ അമ്രോ ബാങ്ക്
# ഐ.സി.ഐ.സി.ഐ ബാങ്ക്
# ഐഎൻജി വൈശ്യാ ബാങ്ക്
# കാത്തലിക് സിറിയൻ ബാങ്ക്
#  കോട്ടക് മഹീന്ദ്രാ ബാങ്ക്
#  കർണാടക ബാങ്ക്
#  കരൂർ വൈസ്യ ബാങ്ക് 
#  തമിഴ്നാട് മെർചെന്റ്യ്ൽ ബാങ്ക്
#  ധനലക്ഷ്മി ബാങ്ക്
# ഫെഡറൽ ബാങ്ക്
# യു പി അഗ്രോ കോർപറേഷൻ ബാങ്ക് 
# യെസ് ബാങ്ക്
# ലക്ഷ്മി വിലാസ് ബാങ്ക്
# ഐ.ഡി.ബി.ഐ. ബാങ്ക്
# സൗത്ത് ഇന്ത്യൻ ബാങ്ക്

വർഗ്ഗം:ബാങ്കുകൾ
വർഗ്ഗം:ഇന്ത്യയിലെ ബാങ്കുകൾ
വർഗ്ഗം:കേരളത്തിലെ ബാങ്കുകൾ
കളിയോടം

നീലാ പ്രൊഡക്ഷൻസിനുവേണ്ടി പി. സുബ്രഹ്മണ്യം നിർമിച്ച മലയാളചലച്ചിത്രമാണ് **കളിയോടം**. കുമാരസ്വാമി ആൻഡ് കമ്പനി വിത്രണം ചെയ്ത ഈ ചിത്രം 1965 ഏപ്രിൽ 10-നു പ്രദർശനം തുടങ്ങി.

## കഥാസാരം
ധനാഢ്യയായ ജാനകിയമ്മയുടെ മകൻ ഗോപി, അവരുടെ ഡ്രൈവർ കുമാ‍രപിള്ളയുടെ മകൻ വേണു, വേലക്കാരി ജാനകിയമ്മയുടെ മകൾ രാധ എന്നിവർ ഒരുമിച്ച് പഠിച്ച് വളർന്നവരാണ്. മകൻ വേണുവിനെ ഡോക്ടറാക്കി രാധയെ വിവാഹം കഴിപ്പിക്കാനാണു കുമാരപിള്ളയുടെ മോഹം.പഠിത്തത്തിൽ തോറ്റ ഗോപി രാധയുടെ പിന്നാലെ നടന്നു, അമ്പലത്തിൽ വച്ച് മാലയുമിട്ടു. കാര്യസ്ഥൻ കിട്ടുപിള്ളയും ഭാർഗ്ഗവിയമ്മയും കൂടി ഗോപിയെ തെറ്റിദ്ധരിപ്പിച്ചു, രാധ വേണുവിന്റെ കാമുകിയാണെന്ന്. അമ്മയുടെ നിർബ്ബന്ധത്താൽ ഗോപി പണിക്കരുടെ മകൾ വാസന്തിയെ വിവാഹം ചെയ്തു, അവൾക്ക് രമേശൻ എന്നൊരു കാമുകൻ ഉണ്ടെന്നറിഞ്ഞത് വിവാഹശേഷമാണ്. അവരുടെ വിവാഹജീവിതം താളം തെറ്റി. രാധ ഗോപിയുടെ കുഞ്ഞിനെ പ്രസവിച്ചു ഇതിനിടെ. അനാഥാലയത്തിലാണ് അവൾ മകൻ അപ്പുവിനോടൊപ്പം. വാസന്തി ഗോപിയുടെ കണ്ണിൽ മരുന്നു തെറ്റി ഒഴിച്ചതുമൂലം ഗോപിയുടെ കാഴച നഷ്ടപ്പെട്ടു. ഡോക്ടറായ വേണു കണ്ണു ശസ്ത്രക്രിയക്ക് തയ്യാറായി. വാസന്തി കണ്ണു ദാനം ചെയ്യാൻ വിസമ്മതിച്ചപ്പോൾ രാധ അതിനു തയ്യാറായി. കാഴ്ച്ച കിട്ടിയ ഗോപി മാപ്പുപറഞ്ഞ് രാധയേയും അപ്പുവിനേയും സ്വീകരിച്ചു. വാസന്തി രമേശിനോടൊപ്പം പോയി.

## താരനിര

## പിന്നണിഗായകർ
*കെ.ജെ. യേശുദാസ്
*കമുകറ 
*പി. ലീല
*പി. സുശീല
*എസ്. ജാനകി

## അണിയറപ്രവർത്തകർ
*ബാനർ --  നീലാ പ്രൊഡക്ഷൻസ്
*വിതരണം -- കുമാരസ്വാമി & കോ
*കഥ—കാനം ഇ ജെ
*തിരക്കഥ—കാനം ഇ ജെ
*സംഭാഷണം -- കാനം ഇ ജെ
*സംവിധാനം --  പി സുബ്രഹ്മണ്യം
*നിർമ്മാണം --  പി സുബ്രഹ്മണ്യം
*ഛായാഗ്രഹണം -- ഇ എൻ സി നായർ
*ചിത്രസംയോജനം --  എൻ ഗോപാലകൃഷ്ണൻ
*കലാസംവിധാനം -- എം വി കൊച്ചാപ്പു
*നിശ്ചലഛായാഗ്രഹണം --  സി വേലപ്പൻ
*ഗനരചന—ഒ എൻ വി കുറുപ്പ്
*സംഗീതം -- ജി ദേവരാജൻ

## പാട്ടരങ്ങ്
ഗാനങ്ങൾ :ഒ എൻ വി കുറുപ്പ്
ഈണം :  ജി. ദേവരാജൻ

## അവലംബം

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഓ എൻ വി- ദേവരാജൻ ഗാനങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
ആശാരിപ്പുളി

**അരിപ്പഴച്ചെടി, അരീപ്പഴം** എന്നെല്ലാം പേരുകളുള്ള **ആശാരിപ്പുളി** ഒരു വലിയ കുറ്റിച്ചെടിയാണ്. . ഭാഗിക നിത്യഹരിതവനങ്ങളിലും ഈർപ്പമുള്ള ഇലപൊഴിയും കാടുകളിലും കാവുകളിലുമെല്ലാം കണ്ടുവരുന്നു. മിക്ക ഏഷ്യൻ രാജ്യങ്ങളിലും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
*http://www.icimod.org/hkhconservationportal/Plant.aspx?ID=3165 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
നെയ്‌ത്താലി

10 മീറ്ററോളം ഉയരം വയ്ക്കുന്ന ഒരു മരമാണ് **പുതറവൽ** അഥവാ **നെയ്‌ത്താലി**. . 1900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. കേരളത്തിൽ എല്ലായിടത്തും കാണാറുണ്ട്. പഴം തിന്നാൻ കൊള്ളാമെന്ന് കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=2&taxon_id=242303585

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
എ.ബി.സി.ഡി: അമേരിക്കൻ ബോൺ കൺഫ്യൂസ്ഡ് ഡെസി

**എബിസിഡി: അമേരിക്കൻ-ബോൺ കൺഫ്യൂസ്ഡ് ദേസി** ചുരുക്കത്തിൽ **എബിസിഡി** എന്നത് 2013-ൽ പുറത്തിറങ്ങിയ ഒരു മലയാള ചലച്ചിത്രമാണ്.  ഷിബു തമീൻസ് നിർമിച്ചു മാർട്ടിൻ പ്രക്കാട്ട് സംവിധാനം ചെയ്ത ഈ ചിത്രത്തിൽ ദുൽഖർ സൽമാനു പുറമേ പുതുമുഖങ്ങളായ ജേക്കബ് ഗ്രിഗറി, അപർണ ഗോപിനാഥ്, ടോവിനോ തോമസ്‌ തുടങ്ങിയവർ പ്രധാന വേഷങ്ങളിൽ അഭിനയിക്കുന്നു.

അമേരിക്കയിൽ ജനിച്ചു വളർന്ന രണ്ടു യുവാക്കൾ അവരുടെ മാതൃനാടായ കേരളത്തിൽ എത്തുന്നതും തുടർന്നുണ്ടാവുന്ന സംഭവങ്ങളുമാണ് കഥാ പശ്ചാത്തലം.

## അഭിനേതാക്കൾ
* ദുൽഖർ സൽമാൻ - ജോൺസ് 
* ജേക്കബ് ഗ്രിഗറി - കോര 
* അപർണ്ണ ഗോപിനാഥ് - മധുമിത
* ലാലു അലക്സ്‌ - ഐസക് ജോൺ (ജോൺസിന്റെ അച്ഛൻ)
* ടോവിനോ തോമസ്‌ - അഖിലേഷ് വർമ
* വിജയരാഘവൻ - രവി വർമ
* സജിനി സക്കറിയ - സൂസൻ (ജോൺസിന്റെ അമ്മ)
* കലാഭവൻ നവാസ് 
* കല്പന 
* തമ്പി ആന്റണി

## സംഗീതം

ഈ ചലച്ചിത്രത്തിന്റെ സംഗീത സംവിധാനം നിർവഹിച്ചത് ഗോപി സുന്ദർ ആണ്. സന്തോഷ്‌ വർമ, റഫീക്ക് അഹമദ്, അന്ന കാതറീന തുടങ്ങിയവർ വരികൾ എഴുതി. ചിത്രത്തിലെ നായകനായ ദുൽഖർ സൽമാൻ "ജോണി മോനെ ജോണി" എന്ന ഗാനം ആലപിച്ചിരിക്കുന്നു. ഈ ഗാനം യുടുബിലെ കാഴ്ചകളുടെ എണ്ണത്തിൽ കൂടി പ്രസിദ്ധമായി. ഈ ചിത്രത്തിൽ 1960-ൽ പുറത്തിറങ്ങിയ നീലി സാലി എണ്ണ ചിത്രത്തിലെ *നയാപൈസയില്ല കയ്യിലൊരു നയാപൈസയില്ല...* എന്ന ഗാനവും ഉൾപ്പെടുത്തിയിട്ടുണ്ട്. ചിത്രത്തിൽ കരിന്തലകൂട്ടം എന്ന നാടോടി പാട്ട്സംഗത്തിന്റെ ചില ഗാനങ്ങളും ഉണ്ട്.

വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
ജെയിംസ് ആൻഡേഴ്സൺ

**ജെയിംസ് ആൻഡേഴ്സൺ** (ജനനം: 30 ജൂലൈ 1982, ബേൺലി, ഇംഗ്ലണ്ട്) ഒരു ഇംഗ്ലീഷ് അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഇടംകൈയ്യൻ ബാറ്റ്സ്മാനും, വലംകൈയ്യൻ മീഡിയം ഫാസ്റ്റ് ബൗളറുമാണ് അദ്ദേഹം. ഇപ്പോൾ ഇംഗ്ലണ്ട് ടീമിന്റെ പ്രധാന സ്ട്രൈക്ക് ബൗളർമാരിൽ ഒരാളാണ് അദ്ദേഹം. 2002ൽ തന്റെ 20-ആം വയസ്സിലാണ് ആൻഡേഴ്സൺ അന്താരാഷ്ട്ര ക്രിക്കറ്റിൽ അരങ്ങേറ്റം കുറിക്കുന്നത്. പ്രാദേശിക ക്രിക്കറ്റിൽ അദ്ദേഹം ലാങ്കാഷൈർ കൗണ്ടി ക്രിക്കറ്റ് ടീമിനെയാണ് അദ്ദേഹം പ്രതിനിധീകരിക്കുന്നത്.
## മികച്ച പ്രകടനങ്ങൾ
### ടെസ്റ്റ് ക്രിക്കറ്റിൽ
**ഒരിന്നിങ്സിലെ 5 വിക്കറ്റ് നേട്ടങ്ങൾ:**

## അവലംബം

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
വർഗ്ഗം:1982-ൽ ജനിച്ചവർ
വർഗ്ഗം:വാർഷിക വിസ്ഡെൻ ക്രിക്കറ്റ് പുരസ്കാരം നേടിയവർ